Oʻzgalar parvarishiga muhtoj shaxslarga ijtimoiy xizmat va yordam koʻrsatuvchi Ijtimoiy qoʻllab-quvvatlash markazlari faoliyatini takomillashtirish toʻgʻrisida
(resolution, 2026-05-22)

Oʻzbekiston Respublikasi Prezidentining “Oʻzgalar parvarishiga muhtoj keksalar va nogironligi boʻlgan shaxslarga ijtimoiy xizmat va yordam koʻrsatish tizimini takomillashtirish chora-tadbirlari toʻgʻrisida” 2023-yil 27-dekabrdagi PQ-410-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Oʻzgalar parvarishiga muhtoj keksalar va nogironligi boʻlgan shaxslarga ijtimoiy xizmat va yordam koʻrsatish tizimini takomillashtirish chora-tadbirlari toʻgʻrisida” 2023-yil 27-dekabrdagi PQ-410-son qaroriga muvofiq: a) “Saxovat” keksalar va nogironligi boʻlgan shaxslar uchun internat uylari hamda Urush va mehnat faxriylari uchun respublika pansionati Ijtimoiy qoʻllab-quvvatlash markazi sifatida qayta nomlanganligi; b) Samarqand va Fargʻona viloyatlari hamda Toshkent shahrida joylashgan Ijtimoiy qoʻllab-quvvatlash markazlarida eksperiment tariqasida: ularda joylashtirilgan shaxslarga ularning ehtiyoji hamda xohishiga koʻra qisqa va uzoq muddat qolish hamda internat uyidan butunlay chiqish imkoniyati yaratilishi; ular joylashgan hududdagi oʻzgalar parvarishiga muhtoj keksalar va nogironligi boʻlgan shaxslar, shu jumladan Ijtimoiy reyestrga kiritilgan oilalarning oʻzgalar parvarishiga muhtoj keksalari va nogironligi boʻlgan shaxslariga shartnoma asosida mobil, kunduzgi qatnov shaklidagi, qisqa va uzoq muddatli ijtimoiy va reabilitatsiya xizmatlari koʻrsatilishi belgilanganligi maʼlumot uchun qabul qilinsin. 2. Belgilab qoʻyilsinki: Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Agentlik) tizimidagi Ijtimoiy qoʻllab-quvvatlash markazlari (keyingi oʻrinlarda — Markazlar) davlat muassasalari hisoblanadi; Markazlarni tashkil etish, qayta tashkil etish yoki tugatish qonunchilik hujjatlariga muvofiq Agentlik tomonidan Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan kelishilgan holda amalga oshiriladi; Markazga Agentlik direktori tomonidan lavozimga tayinlanadigan va lavozimdan ozod etiladigan direktor rahbarlik qiladi; Markazlar faoliyatini moliyalashtirish Oʻzbekiston Respublikasining respublika budjetidan ajratiladigan mablagʻlar, Agentlikning Ijtimoiy himoya davlat jamgʻarmasi mablagʻlari, jismoniy va yuridik shaxslarning homiylik xayriyalari hamda qonunchilik hujjatlari bilan taqiqlanmagan boshqa manbalar hisobiga amalga oshiriladi; Markaz tugatilganda, Agentlik tomonidan unga joylashtirilgan oʻzgalar parvarishiga muhtoj shaxslar belgilangan tartibda boshqa Markazga joylashtiriladi; Markazlardagi oʻrinlar soni Agentlik tomonidan sanitariya qoidalari, normalari va gigiyena normativlariga qatʼiy rioya qilgan holda belgilanadi; Markazlar Agentlik tomonidan belgilangan kvotalar doirasida shartnomaga muvofiq pullik asosda ijtimoiy va reabilitatsiya xizmatlarini koʻrsatishi mumkin. 3. Shunday tartib oʻrnatilsinki, unga muvofiq: a) Samarqand va Fargʻona viloyatlari hamda Toshkent shahrida joylashgan Markazlarda eksperiment tariqasida: ushbu hududlarda yashovchi parvarish qilishi shart boʻlgan birinchi darajadagi qarindoshlari boʻlgan oʻzgalar parvarishiga muhtoj keksalar va nogironligi boʻlgan shaxslarga shartnomaga muvofiq uzoq va qisqa muddatli statsionar, kunduzgi qatnov hamda mobil shakldagi ijtimoiy va reabilitatsiya xizmatlari koʻrsatiladi; Ijtimoiy reyestrga kiritilgan oilalarning oʻzgalar parvarishiga muhtoj keksalari va nogironligi boʻlgan shaxslariga xizmat koʻrsatish shartnomaga muvofiq ijtimoiy va reabilitatsiya xizmatlari narxining 20 foizi miqdoridagi toʻlov asosda amalga oshiriladi. Bunda toʻlov miqdori Agentlik tomonidan Oʻzbekiston Respublikasi Iqtisodiyot va moliya vazirligi bilan kelishilgan holda bosqichma-bosqich 50 foizgacha oshirilishi mumkin; b) mazkur bandning “a” kichik bandi uchinchi va toʻrtinchi xatboshilarida nazarda tutilgan toʻlovlarning qolgan qismi Oʻzbekiston Respublikasining respublika budjetidan Agentlik va uning tizim tashkilotlariga ajratilgan mablagʻlar hisobidan qoplab beriladi. 4. Markazlarga joylashtirilgan shaxslarning ijtimoiylashuvini hamda cheklovlarsiz toʻlaqonli hayot kechirishini taʼminlash maqsadida: Savdo-sanoat palatasi tomonidan oʻzgalar parvarishiga muhtoj shaxslarning qoʻl mehnati bilan tayyorlangan mahsulotlarni “Ijtimoiy mahsulot” elektron savdo platformasida, boshqa elektron savdo maydonchalarida va koʻrgazmalarda hamda “Oʻzbekistonda ishlab chiqarilgan ijtimoiy mahsulot” tovar belgisi ostida jahon bozorlarida sotilishi uchun har tomonlama koʻmaklashib boriladi; har bir Markazni “Hunarmand” uyushmasi va uning hududiy boshqarmalariga biriktirish tartibi joriy etiladi. Bunda biriktirilgan hududiy boshqarmalar tomonidan Markazlarga joylashtirilgan shaxslarni ularning xohishiga qarab tegishli kasb-hunarga oʻrgatish boʻyicha kurslar tashkil etiladi. 5. Oʻzbekiston Respublikasi Yoshlar ishlari agentligi va Agentlikning Markazlarda joylashtirilgan oʻzgalar parvarishiga muhtoj shaxslarga ijtimoiy va reabilitatsiya xizmatlarini koʻrsatish jarayonlariga volontyorlarni keng jalb etish toʻgʻrisidagi takliflari maʼqullansin. 6. Belgilansinki, 2024-yil 1-iyuldan boshlab: Oʻzbekiston volontyorlari assotsiatsiyasi va “Nuroniy” jamgʻarmasi tomonidan har chorakda ijtimoiy va reabilitatsiya xizmatlarini koʻrsatish jarayonida qatnashish istagida boʻlgan volontyorlar toʻgʻrisidagi maʼlumot Agentlikka taqdim etib boriladi; Markazlarga jalb etiladigan volontyorlarni tanlash va ular tomonidan koʻrsatiladigan ijtimoiy va reabilitatsiya xizmatlari turlari hamda tartibi Agentlik tomonidan belgilanadi; Markazlarga volontyor sifatida jalb qilingan shaxslarni ragʻbatlantirish qonunchilikda belgilangan tartibda Ijtimoiy himoya davlat jamgʻarmasi mablagʻlari hisobidan amalga oshiriladi. 7. Sogʻliqni saqlash vazirligi Raqamli texnologiyalar vazirligi bilan birgalikda 2025-yil 1-yanvarga qadar oʻzgalar parvarishiga muhtoj shaxslarni Markazga joylashtirish uchun zarur tibbiy hujjatlarni Xalqaro kasalliklar va salomatlik bilan bogʻliq boʻlgan muammolar tasnifiga (Oʻzbekiston Respublikasida foydalanish uchun moslashtirilgan V MKB-10 klassi) muvofiq “Tibbiyot” axborot tizimi orqali elektron shaklda taqdim etish imkoniyatini yaratsin. 8. Quyidagilarni nazarda tutuvchi Oʻzgalar parvarishiga muhtoj shaxslarni Ijtimoiy qoʻllab-quvvatlash markazlariga joylashtirish hamda ularga ijtimoiy va reabilitatsiya xizmatlarini koʻrsatish tartibi toʻgʻrisidagi nizom 1-ilovaga muvofiq tasdiqlansin: oʻzgalar parvarishiga muhtoj shaxslarni Markazga joylashtirish boʻyicha murojaatlarni “Yagona milliy ijtimoiy himoya” axborot tizimi (keyingi oʻrinlarda — “Ijtimoiy himoya” AT) orqali qabul qilish; oʻzgalar parvarishiga muhtoj shaxslarga ijtimoiy va reabilitatsiya xizmatlarini koʻrsatish; oʻzgalar parvarishiga muhtoj shaxslarning ijtimoiylashuvini taʼminlash uchun ijtimoiy-mehnat reabilitatsiya xonalarini tashkil etish; qisqa va uzoq muddatli statsionar, kunduzgi qatnov hamda mobil shakllarida ijtimoiy va reabilitatsiya xizmatlarini koʻrsatish. 9. Agentlik Raqamli texnologiyalar vazirligi bilan birgalikda: ushbu qarorga 1-ilovaga muvofiq davlat ijtimoiy xizmatini koʻrsatish “Ijtimoiy himoya” AT orqali joriy etilishini; davlat ijtimoiy xizmati koʻrsatishning har bir bosqichida murojaatlar koʻrib chiqilishini kuzatib borish imkoniyatini; Agentlikning rasmiy veb-sayti va “Ijtimoiy himoya” ATda Markazlar haqidagi, shu jumladan, ularda mavjud boʻsh oʻrinlar boʻyicha maʼlumotlar joylashtirilishi va muntazam yangilab borilishini taʼminlasin. 10. Agentlik: bir hafta muddatda eksperiment tariqasida ijtimoiy va reabilitatsiya xizmatlari koʻrsatiladigan oʻzgalar parvarishiga muhtoj shaxslar uchun zarur ehtiyojni inobatga olgan holda, mazkur qarorning 3-bandida nazarda tutilgan Markazlarda mavjud oʻrinlarning umumiy soni doirasida tegishli kvotalarni tasdiqlasin; ikki hafta muddatda Markazlarning ustavlarini belgilangan tartibda tasdiqlanishi va qayta davlat roʻyxatidan oʻtkazilishini taʼminlasin; bir oy muddatda ushbu qarorga muvofiq eksperiment tariqasidagi mobil shakldagi xizmatlarni yoʻlga qoʻyish uchun Ijtimoiy himoya davlat jamgʻarmasi mablagʻlari hisobidan maxsus avtotransport vositalarining xarid qilinishini taʼminlasin; ikki oy muddatda manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 11. Oʻzbekiston Respublikasi Hukumatining 2-ilovaga muvofiq ayrim qarorlariga oʻzgartirish va qoʻshimchalar kiritilsin. 12. Oʻzbekiston Respublikasi Hukumatining 3-ilovaga muvofiq ayrim qarorlari oʻz kuchini yoʻqotgan deb hisoblansin. 13. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Z.B. Maxkamova zimmasiga yuklansin. 1. Ushbu Nizom Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Agentlik) tizimidagi Ijtimoiy qoʻllab-quvvatlash markazlari (keyingi oʻrinlarda — Markazlar)ga oʻzgalar parvarishga muhtoj keksalar va nogironligi boʻlgan shaxslarni joylashtirish hamda ularga ijtimoiy va reabilitatsiya xizmatlarini koʻrsatish tartibini belgilaydi. 2. Mazkur Nizomda quyidagi asosiy tushunchalar qoʻllaniladi: ijtimoiy va reabilitatsiya xizmatlari — shaxslarning funksionalligini tiklash, shu jumladan sogʻligʻidagi mavjud nuqsonlarini bartaraf etish, ularning salbiy taʼsirini yumshatish orqali normal hayot kechirish imkoniyatini yaratish hamda jamiyatga ijtimoiylashuviga qaratilgan kompleks xizmatlar; Maxsus komissiya — hududiy boshqarmalar huzuridagi shaxslarni Agentlik tizimidagi tibbiy-ijtimoiy muassasalarga joylashtirish, bir tibbiy-ijtimoiy muassasadan boshqasiga oʻtkazish boʻyicha murojaatlarni koʻrib chiqib, qaror qabul qiladigan doimiy asosda faoliyat yurituvchi komissiya; qonuniy vakil — oʻzgalar parvarishiga muhtoj shaxsning toʻgʻri shajara boʻyicha birinchi va ikkinchi darajali qarindoshlari, homiylari, sud tomonidan oʻzgalar parvarishiga muhtoj shaxsni parvarish qilish majburiyati yuklangan shaxslar; hududiy boshqarma — Agentlikning Qoraqalpogʻiston Respublikasi, viloyatlar va Toshkent shahar boshqarmalari. 3. Markazlarda quyidagi oʻzgalar parvarishiga muhtoj shaxslarga ijtimoiy va reabilitatsiya xizmatlari koʻrsatiladi: a) bepul asosda hamda cheklanmagan muddatga — Oʻzbekiston Respublikasida doimiy yashaydigan, parvarish qilishi shart boʻlgan birinchi darajadagi qarindoshlari boʻlmagan va oʻz nomida koʻchmas mulkka ega boʻlmagan oʻzgalar parvarishiga muhtoj yolgʻiz keksalar va nogironligi boʻlgan shaxslar hamda oʻzgalar parvarishiga muhtoj yolgʻiz yashovchi I guruh nogironligi boʻlgan keksalar (keyingi oʻrinlarda — doimiy yashovchi toifasiga kiruvchi shaxslar). Bunda oʻz nomida koʻchmas mulkka ega boʻlgan hamda qonunchilikka muvofiq oʻzganing yordamiga ancha bogʻliqligi (Bartel va Lauton shkalalari boʻyicha 53 ballgacha toʻplagan) bois oʻzgalar parvarishiga muhtoj deb eʼtirof etilgan yolgʻiz keksa va nogironligi boʻlgan shaxslar Maxsus komissiyaning qaroriga muvofiq istisno tariqasida doimiy yashovchi toifasiga kiruvchi shaxs sifatida Markazlarga joylashtirilishi mumkin; b) shartnomaga muvofiq pullik asosda xizmat koʻrsatiladigan quyidagi shaxslar (keyingi oʻrinlarda — pullik xizmat koʻrsatiladigan shaxslar): Oʻzbekiston Respublikasida doimiy yashaydigan, parvarish qilishi shart boʻlgan birinchi darajadagi qarindoshlari boʻlgan oʻzgalar parvarishiga muhtoj keksalar va nogironligi boʻlgan shaxslar; Ijtimoiy reyestrga kiritilgan oilalarning oʻzgalar parvarishiga muhtoj keksalari va nogironligi boʻlgan shaxslari. Bunda mazkur kichik bandda nazarda tutilgan shaxslarga: bir yilgacha boʻlgan muddatda statsionar va bir oygacha boʻlgan muddatda kunduzgi qatnov shaklida Agentlik tomonidan belgilangan kvotalar doirasida Markazlar joylashgan viloyat (shahar)da yashovchi shaxslarga; bir yilgacha boʻlgan muddatda mobil shaklda Markazlar joylashgan tuman (shahar)da yashovchi shaxslarga koʻrsatiladi. Mobil xizmat koʻrsatiladigan hudud doirasiga Agentlik tomonidan oʻzgartirish kiritilishi mumkin. Pullik asosda ijtimoiy va reabilitatsiya xizmatlari koʻrsatish tartibi va shartlari Agentlik tomonidan belgilanadi hamda koʻrsatilgan jami pullik xizmatlarning 2 foizi miqdoridagi mablagʻlar Agentlikning budjetdan tashqari hisobvaragʻiga yoʻnaltiriladi. 4. Ushbu Nizomning 3-bandida nazarda tutilgan shaxslarni Markazlarga joylashtirish ularda quyidagi qarshi koʻrsatmalar mavjud boʻlmagan taqdirda amalga oshiriladi: bemorning oʻzi va atrofidagilar uchun xavfli boʻlgan moyillikning qoʻpol buzilishlari va axloqiy dagʻallik bilan birga kechadigan ruhiy kasalliklar; jarayonning faol bosqichidagi sil kasalligi; yuqumli teri va soch kasalliklari; oʻtkir yuqumli kasalliklar; somatik kasalliklarning oʻtkir kechish davri; surunkali kasalliklarning ogʻir va oʻta ogʻir (dekompensatsiya) darajasi; salbiy jarayondagi, yomon holatda oʻtadigan shish (onkologik) kasalliklari va retsidivlari; tanosil kasalliklari; demensiya fonidagi deliriy (Senil demensiyasi, deliriy yoki anglashning oʻtkir buzilishi bilan). Mazkur bandda nazarda tutilgan qarshi koʻrsatmalar aniqlangan taqdirda, “Inson” ijtimoiy xizmatlar markazlari (keyingi oʻrinlarda — “Inson” markazi) tomonidan ushbu shaxslar tegishli tibbiy muassasalariga davolanish uchun yuboriladi. Agarda, tibbiy muassasalarida davolanish natijasida ushbu shaxslarda muqaddam aniqlangan qarshi koʻrsatmalar bartaraf etilsa, ular belgilangan tartibda Markazlarning ijtimoiy va reabilitatsiya xizmatlaridan foydalanishi mumkin. 5. Markazlar, ularning joylashgan manzillari va ularda mavjud boʻsh oʻrinlar toʻgʻrisidagi maʼlumotlar Agentlikning rasmiy veb-sayti va “Yagona milliy ijtimoiy himoya” axborot tizimi (keyingi oʻrinlarda — Ijtimoiy himoya AT)ga joylashtirib boriladi. Markazlarga joylashishni xohlovchi doimiy yashovchi toifasiga kiruvchi shaxslarga Ijtimoiy himoya ATda mavjud maʼlumotlar asosida oʻzlari istagan ikkita (asosiy va qoʻshimcha) Markazni tanlash va unga joylashish uchun murojaat qilish huquqi beriladi. Bunda: doimiy yashovchi toifasiga kiruvchi shaxslar doimiy roʻyxatga olingan hududda (viloyat yoki shahar) Markaz mavjud boʻlsa, ushbu Markaz ular tomonidan tanlanadigan asosiy Markaz hisoblanadi. Qoʻshimcha tanlanadigan Markaz esa istalgan hududda joylashgan Markaz boʻlishi mumkin; doimiy yashovchi toifasiga kiruvchi shaxslar doimiy roʻyxatga olingan hududda (viloyat yoki shahar) Markaz mavjud boʻlmasa, ular istalgan hududdagi Markazni asosiy va qoʻshimcha sifatida tanlashi mumkin. Doimiy yashovchi toifasiga kiruvchi shaxslar tomonidan tanlangan Markazlarning har ikkisida ham boʻsh oʻrinlar mavjud boʻlmagan taqdirda, ushbu shaxslar birinchi tanlangan Markazga joylashtirish uchun navbatga qoʻyiladi. 6. Doimiy yashovchi toifasiga kiruvchi shaxslarni Markazlarga joylashtirish Maxsus komissiyaning qarori asosida amalga oshiriladi. Maxsus komissiya tarkibi komissiya raisi va uning kotibi bilan birgalikda kamida 5 nafar aʼzodan iborat boʻladi hamda “Inson” markazlarining doimiy yashovchi toifasiga kiruvchi shaxslarni Markazlarga joylashtirish va bir Markazdan boshqasiga oʻtkazish bilan bogʻliq faoliyatini muvofiqlashtirib boradi. Maxsus komissiyaning namunaviy tarkibi va faoliyat yuritish tartibi Agentlik tomonidan tasdiqlanadi. Maxsus komissiya, agar uning majlisida Maxsus komissiya aʼzolarining kamida uchdan ikki qismi ishtirok etgan taqdirda, qaror qabul qilish huquqiga ega boʻladi. Maxsus komissiyaning qarorlari uning ushbu majlisda hozir boʻlgan aʼzolarining oddiy koʻpchilik ovozi bilan qabul qilinadi. Ovozlar teng boʻlib qolgan taqdirda, Maxsus komissiya raisining ovozi hal qiluvchi ovoz hisoblanadi. 7. Mazkur Nizomga muvofiq oʻzgalar parvarishiga muhtoj shaxslarni Markazlarga joylashtirish Ijtimoiy himoya AT orqali amalga oshiriladi. 8. Markazlarga joylashtirilgan va Markazlar xizmatlaridan foydalanmoqchi boʻlgan oʻzgalar parvarishiga muhtoj shaxslarga ijtimoiy va reabilitatsiya xizmatlarini koʻrsatish individual parvarishlash rejasi asosida amalga oshiriladi. 9. Oʻzgalar parvarishiga muhtoj shaxslarni Markazlarga joylashtirish hamda ijtimoiy va reabilitatsiya xizmatlarini koʻrsatish ushbu Nizomga 1a — 1b-ilovalarga muvofiq sxemalar boʻyicha amalga oshiriladi. 10. Doimiy yashovchi toifasiga kiruvchi shaxs Markazga joylashish uchun “Inson” markaziga bevosita oʻzi yoxud qonuniy vakili orqali murojaat etadi yoki Ijtimoiy himoya ATda elektron murojaat qilish uchun roʻyxatdan oʻtadi. Bunda doimiy yashovchi toifasiga kiruvchi shaxs yoki uning qonuniy vakili “Inson” markazi orqali murojaat etgan taqdirda, “Inson” markazi xodimi doimiy yashovchi toifasiga kiruvchi shaxs yoki uning qonuniy vakili nomidan, Ijtimoiy himoya AT orqali murojaat qilgan hollarda esa — doimiy yashovchi toifasiga kiruvchi shaxs mustaqil ravishda ushbu Nizomning 2-ilovasiga muvofiq shakldagi soʻrovnomani elektron shaklda toʻldiradi. 11. Soʻrovnoma doimiy yashovchi toifasiga kiruvchi shaxs yoki uning qonuniy vakili tomonidan imzoni identifikatsiya qilishning zamonaviy vositalari bilan (daktiloskopiya, elektron imzo, mobil-ID va boshqalar) tasdiqlanadi, bundan “Inson” markazi xodimi tomonidan rasmiylashtirilgan soʻrovnomalar mustasno. Soʻrovnomaga ushbu Nizomning 3-ilovasida keltirilgan, Oʻzbekiston Respublikasi Sogʻliqni saqlash vazirligi tomonidan tasdiqlangan shakldagi, doimiy yashovchi toifasiga kiruvchi shaxsning sogʻligʻi toʻgʻrisidagi tibbiy hujjatlar PDF (Portable Document Format) formatida toʻliq ilova qilinadi. Bunda doimiy yashovchi toifasiga kiruvchi shaxs yoki uning qonuniy vakili tomonidan taqdim etiladigan tibbiy hujjatlarning toʻgʻriligi Maxsus komissiyalar tomonidan tekshiriladi. 12. Doimiy yashovchi toifasiga kiruvchi shaxs toʻgʻrisidagi quyidagi maʼlumot va hujjatlar Ijtimoiy himoya ATda “Elektron hukumat” tizimining idoralararo integratsion platformasi orqali mustaqil ravishda olinadi: “Inson” markazining doimiy yashovchi toifasiga kiruvchi shaxsga nisbatan oʻzgalar parvarishiga muhtoj yolgʻiz shaxs toifasini belgilashga doir qarori; shaxsni tasdiqlovchi hujjat toʻgʻrisidagi maʼlumotlar; pensiya tayinlanganligi toʻgʻrisidagi maʼlumotlar (mavjud boʻlsa); nogironlik toʻgʻrisidagi maʼlumotnoma (mavjud boʻlsa); nogironligi boʻlgan shaxsni reabilitatsiya qilishning yakka tartibdagi dasturi. Mazkur Nizomning 11-bandi ikkinchi xatboshisida nazarda tutilgan tibbiy hujjatlar ham 2025-yil 1-yanvardan boshlab “Elektron hukumat” tizimining idoralararo integratsion platformasi orqali olinadi. 13. Doimiy yashovchi toifasiga kiruvchi shaxslarning murojaatlari Ijtimoiy himoya ATda ularning kelib tushish vaqtiga qarab ketma-ketlik boʻyicha avtomatik tarzda navbat tartib raqami asosida roʻyxatga olinadi. 14. “Inson” markazi tomonidan doimiy yashovchi toifasiga kiruvchi shaxs yoki uning qonuniy vakilining murojaatlari navbat tartib raqamiga muvofiq ular yuborilgan sanadan eʼtiboran ikki ish kunida koʻrib chiqiladi. “Inson” markazi tomonidan koʻrib chiqilgan soʻrovnoma va taqdim qilingan hujjatlar ushbu Nizomning 12-bandida nazarda tutilgan hujjatlar bilan birga yagona elektron hujjatlar majmui sifatida toʻplanadi hamda Ijtimoiy himoya ATga yuklanadi. Ushbu Nizomning 12-bandida belgilangan hujjatlarni tegishli axborot tizimlari orqali olish imkoni boʻlmasa, ular doimiy yashovchi toifasiga kiruvchi shaxs yoki uning qonuniy vakilidan mazkur bandning birinchi xatboshisida belgilangan muddat ichida soʻrab olinishi mumkin. 15. Ushbu Nizomning 11-12-bandlarida nazarda tutilgan maʼlumot va hujjatlarni toʻplash va koʻrib chiqish jarayonida taqdim etilgan hujjatlarda kamchiliklar yoki belgilangan amal qilish muddat oʻtgan hujjatlar mavjudligi aniqlansa, “Inson” markazlari tomonidan qonunchilikda belgilangan tartibda ushbu kamchiliklarni bartaraf etish yoki belgilangan amal qilish muddat oʻtgan hujjatlarni yangilash uchun vakolatli organlarga talabnoma kiritiladi. Aniqlangan kamchiliklarni bartaraf etish boʻyicha talabnoma kiritilganligi hamda zaruratga koʻra vakolatli organlarga murojaat qilish lozimligi toʻgʻrisida doimiy yashovchi toifasiga kiruvchi shaxs yoki uning qonuniy vakili mobil aloqa vositalari orqali xabardor qilinadi. 16. “Inson” markazlariga taqdim qilingan maʼlumot va hujjatlarda kamchiliklar yoki belgilangan amal qilish muddati oʻtgan hujjatlar aniqlanmasa, barcha hujjatlar koʻrib chiqish uchun Maxsus komissiyaga Ijtimoiy himoya AT orqali yuboriladi. 17. Maxsus komissiya besh ish kuni ichida Ijtimoiy himoya AT orqali yuborilgan elektron hujjatlar yigʻmajildini ularning navbat tartib raqamiga muvofiq toʻgʻri va haqqoniyligini tekshiradi hamda doimiy yashovchi toifasiga kiruvchi shaxslarda ushbu Nizomning 4-bandida belgilangan qarshi koʻrsatmalar mavjud yoki mavjud emasligini aniqlaydi. Maxsus komissiya doimiy yashovchi toifasiga kiruvchi shaxslarda Markazlarga joylashtirish uchun qarshi koʻrsatmalar mavjud yoki mavjud emasligini aniqlash uchun zaruratga koʻra qoʻshimcha mutaxassislarni jalb etishi mumkin. 18. Maxsus komissiya tomonidan doimiy yashovchi toifasiga kiruvchi shaxslarda Markazlarga joylashtirish uchun qarshi koʻrsatmalar mavjudligini oʻrganish yakunlari boʻyicha qaror qabul qilinadi. 19. Quyidagi hollarda Maxsus komissiya tomonidan doimiy yashovchi toifasiga kiruvchi shaxslarni Markazlarga joylashtirishni rad etish toʻgʻrisida qaror qabul qilinadi: Maxsus komissiya majlisi oʻtkazilayotgan vaqtda doimiy yashovchi toifasiga kiruvchi shaxsda ushbu Nizomning 4-bandida belgilangan qarshi koʻrsatmalar yuzaga kelsa; doimiy yashovchi toifasiga kiruvchi shaxs yoki uning qonuniy vakili oʻz xohishiga koʻra Markazga joylashishdan bosh tortsa. Markazlarga joylashtirishni boshqa asoslar boʻyicha rad etish taqiqlanadi. 20. Doimiy yashovchi toifasiga kiruvchi shaxs yoki uning qonuniy vakili Markazga joylashtirish boʻyicha xizmatdan foydalanishdan xizmat koʻrsatishning har qanday bosqichida bosh tortish huquqiga ega. Xizmatdan foydalanishdan bosh tortilganda, uning soʻrovnomasi koʻrilmasdan qoldiriladi. 21. Maxsus komissiya kotibi doimiy yashovchi toifasiga kiruvchi shaxs yoki uning qonuniy vakilining soʻrovnomasiga muvofiq u joylashishni istagan Markazlardan birida boʻsh oʻrin boʻlganda, ushbu joyni belgilagan holda Markazga joylashtirish haqidagi qaror loyihasini Ijtimoiy himoya AT orqali tasdiqlash uchun Maxsus komissiya aʼzolariga kiritadi. Qaror Maxsus komissiyaning barcha aʼzolari tomonidan tasdiqlanganidan keyin Maxsus komissiya kotibi tomonidan belgilangan joy avtomatik band qilinadi. Ijtimoiy himoya AT orqali avtomatik band qilingan joy Maxsus komissiya qarori tasdiqlangan kundan eʼtiboran oʻn besh kun davomida band qilinadi. Oʻn besh kun davomida doimiy yashovchi toifasiga kiruvchi shaxs tomonidan tegishli Markazga joylashish boʻyicha murojaat qilinmagan taqdirda, ushbu band qilingan joy mazkur Markazga joylashish boʻyicha Maxsus komissiya qarori tasdiqlangan va navbatda turgan doimiy yashovchi toifasiga kiruvchi shaxslar nomiga rasmiylashtiriladi. 22. Agarda doimiy yashovchi toifasiga kiruvchi shaxs yoki uning qonuniy vakili soʻrovnomasida koʻrsatilgan Markazlardan hech birida boʻsh oʻrin mavjud boʻlmasa, Maxsus komissiya kotibi ushbu shaxsni u joylashishni istagan birinchi tanlangan Markazga joylashtirish boʻyicha navbatga qoʻyish haqidagi qaror loyihasini Ijtimoiy himoya AT orqali tasdiqlash uchun Maxsus komissiya aʼzolariga kiritadi. 23. Mazkur Nizomning 21 va 22-bandlariga muvofiq Maxsus komissiya tomonidan qabul qilingan qaror avtomatik tarzda doimiy yashovchi toifasiga kiruvchi shaxslar yoki ularning qonuniy vakillariga hamda tegishli Markazga Ijtimoiy himoya AT orqali yuboriladi hamda bu toʻgʻrisida mobil aloqa vositalari orqali xabar beriladi. Bunda mazkur Nizomning 19-bandiga muvofiq qabul qilingan qaror avtomatik tarzda Ijtimoiy himoya AT orqali faqat doimiy yashovchi toifasiga kiruvchi shaxs yoki uning qonuniy vakiliga yuboriladi hamda bu toʻgʻrisida mobil aloqa vositalari orqali xabar beriladi. 24. Maxsus komissiya qaroridan norozi boʻlgan doimiy yashovchi toifasiga kiruvchi shaxs yoki uning qonuniy vakili qonunchilikka muvofiq ushbu qaror ustidan Agentlikka yoki bevosita sudga shikoyat qilishi mumkin. Bunda Agentlikka qilingan shikoyatlar belgilangan tartibda koʻrib chiqilib, mazkur Nizomda doirasida koʻrib chiqish va qaror qabul qilish uchun tegishli Maxsus komissiyaga yuborilishi mumkin. 25. Doimiy yashovchi toifasiga kiruvchi shaxs mazkur Nizomning 21-bandi uchinchi xatboshisida belgilangan muddatda joylashish uchun Markazga tashrif buyuradi. Bunda Markaz tomonidan doimiy yashovchi toifasiga kiruvchi shaxsning sogʻligʻining holati tekshiruvdan oʻtkaziladi. Markazga qabul qilish vaqtida yuqori harorat yoki noaniq etiologiyali toshma aniqlangan doimiy yashovchi toifasiga kiruvchi shaxslar hududiy davolash-profilaktika muassasalariga yuboriladi hamda bu toʻgʻrisidagi maʼlumot Ijtimoiy himoya ATga kiritiladi. Ushbu shaxslar hududiy davolash-profilaktika muassasalarida davolanishda boʻlgan vaqtda ular uchun band qilingan joy saqlab turiladi hamda ular belgilangan tartibda davolanib boʻlgach, Markazga qabul qilinadi. Agarda ularda hududiy davolash-profilaktika muassasalarida davolanish jarayonida ushbu Nizomning 4-bandida belgilangan qarshi koʻrsatmalar aniqlansa, ularni Markazdan chiqarish boʻyicha Markaz tomonidan xulosa rasmiylashtiriladi hamda bu toʻgʻrisidagi maʼlumot Ijtimoiy himoya ATga kiritiladi. Ushbu xulosa qarshi koʻrsatma aniqlangan doimiy yashovchi toifasiga kiruvchi shaxsni Markazga joylashtirishni rad etish va undan chiqarish uchun asos boʻladi. 26. Doimiy yashovchi toifasiga kiruvchi shaxslarga ijtimoiy va reabilitatsiya xizmatlarini koʻrsatish, ularni parvarishlashni yaxshilash hamda ularning ijtimoiy-mehnat reabilitatsiyasi boʻyicha tadbirlarni amalga oshirish maqsadida ular saqlash rejimiga (oʻrin-toʻshaklar, kuzatish, saqlashning erkin tartibi), sogʻligʻi, yoshi va shaxsiy xohishi hisobga olingan holda alohida boʻlimlar va xonalar boʻyicha joylashtiriladi. 27. Doimiy yashovchi toifasiga kiruvchi shaxslarning tibbiy-ijtimoiy taʼminoti toʻliq davlat taʼminoti asosida amalga oshiriladi. Bunda doimiy yashovchi toifasiga kiruvchi shaxslar: har yili ikki marta sogʻliqni saqlash tizimidagi biriktirilgan muassasalar va oliy tibbiy taʼlim muassasalarining malakali mutaxassislarini jalb qilgan holda chuqurlashtirilgan tibbiy koʻrikdan oʻtkaziladi; respublika ixtisoslashtirilgan tibbiyot markazlarida davolash maqsadida yoʻllanma shakllantirish uchun tuman (shahar) tibbiyot birlashmalariga Markazlar tomonidan ularning tibbiy xodimlarining xulosalari asosida Ijtimoiy himoya ATdan “Elektron poliklinika” axborot tizimiga soʻrov yuboriladi; tibbiy koʻrsatmaga muvofiq belgilangan tartibda ambulator, statsionar va ixtisoslashgan tibbiy yordam koʻrsatish va davolash choralarini hamda yiliga bir marta sanatoriylarda sogʻlomlashtirish tadbirlari bilan qamrab olinadi. 28. Pullik xizmat koʻrsatiladigan shaxs Markazga joylashish uchun bevosita oʻzi yoki uning qonuniy vakili ushbu Nizomning 10-bandi va 11-bandning birinchi xatboshisida belgilangan tartibda Nizomning 4-ilovasiga muvofiq shaklda murojaat qiladi hamda ushbu Nizomning 3-ilovasida nazarda tutilgan tibbiy hujjatlar PDF formatida toʻliq ilova qilinadi. 29. Ijtimoiy reyestrga kiritilgan oilaning keksa va (yoki) nogironligi boʻlgan aʼzosining murojaatini koʻrib chiqishda ushbu Nizomning 12-bandi uchinchi — oltinchi xatboshilarida belgilangan maʼlumot va hujjatlarga qoʻshimcha ravishda ushbu shaxs oilasining Ijtimoiy reyestrga kiritilganligi Ijtimoiy himoya AT orqali tekshiriladi. 30. Pullik xizmat koʻrsatiladigan shaxs yoki ularning qonuniy vakillarining murojaatlari Ijtimoiy himoya ATda ularning kelib tushish vaqtiga qarab ketma-ketlik boʻyicha avtomatik tarzda navbat tartib raqami asosida roʻyxatga olinadi. 31. “Inson” markazi tomonidan pullik xizmat koʻrsatiladigan shaxs yoki qonuniy vakilining murojaatlari navbat tartib raqamiga muvofiq ular yuborilgan sanadan eʼtiboran uch ish kunida koʻrib chiqiladi. Agarda pullik xizmat koʻrsatiladigan shaxs yoki uning qonuniy vakilining murojaatini koʻrib chiqish jarayonida ushbu Nizomning 12-bandi va 3-ilovasida nazarda tutilgan maʼlumot va hujjatlarning amal qilish muddatlari oʻtganligi aniqlansa, ushbu Nizomning 15-bandida nazarda tutilgan chora-tadbirlar amalga oshiriladi. Kamchiliklar bartaraf etilmagan taqdirda, “Inson” markazi pullik xizmat koʻrsatiladigan shaxs yoki uning qonuniy vakilining murojaatini koʻrib chiqishni rad etadi hamda bu toʻgʻrisida pullik xizmat koʻrsatiladigan shaxslar mobil aloqa vositalari orqali xabardor qiladi. 32. Pullik xizmat koʻrsatiladigan shaxsning haqiqatda oʻzgalar parvarishiga muhtojligi tegishli murojaat kelib tushgandan keyin uch ish kuni ichida bevosita uning yashash joyiga borgan holda oʻzgalar parvarishiga muhtoj boʻlgan yolgʻiz hamda yolgʻiz yashovchi va nogironligi boʻlgan shaxslarni aniqlash boʻyicha qonunchilikda belgilangan tartibda baholanadi. Baholash yakuni boʻyicha ushbu Nizomga 5-ilovaga muvofiq shaklda amal qilish muddati bir yil boʻlgan xulosa rasmiylashtiriladi hamda “Inson” markazi direktorining elektron raqamli imzosi orqali tasdiqlanadi. 33. Pullik xizmat koʻrsatiladigan shaxs yoki uning qonuniy vakilining murojaatini koʻrib chiqish natijasida ushbu shaxsning oʻzgalar parvarishiga muhtojligi, Ijtimoiy reyestrga kiritilgan oilaning keksa va (yoki) nogironligi boʻlgan aʼzosi sifatida murojaat qilgan shaxsning oilasiga YIDXP orqali taqdim etiladigan QR-kodga ega boʻlgan maʼlumotnomaning amal qilish muddati tugamaganligi hamda unda ushbu Nizomning 4-bandida belgilangan qarshi koʻrsatmalar mavjud emasligi aniqlanganda, ushbu shaxsni tegishli Markazga joylashtirish uchun Ijtimoiy himoya ATda barcha hujjatlar yagona elektron hujjatlar majmui sifatida toʻplanadi. Yagona elektron hujjatlar majmui pullik xizmat koʻrsatiladigan shaxsni u tanlagan Markazga joylashtirish uchun Ijtimoiy himoya AT orqali yuboriladi. Agar pullik xizmat koʻrsatiladigan shaxs yoki uning qonuniy vakilining murojaatini koʻrib chiqish jarayonida ushbu shaxs tanlagan Markazda boʻsh oʻrinlar mavjud boʻlmasa, ushbu Markazga joylashtirish uchun navbatga qoʻyiladi. Mazkur bandning ikkinchi va uchinchi xatboshilarida nazarda tutilgan holatlar boʻyicha pullik xizmat koʻrsatiladigan shaxs Ijtimoiy himoya AT va mobil aloqa vositalari orqali xabardor qilinadi. 34. Pullik xizmat koʻrsatiladigan shaxs yoki uning qonuniy vakili “Inson” markazi tomonidan Markazga joylashish haqida mobil aloqa vositalari orqali xabardor qilinganidan keyin Markazga joylashish uchun besh kun ichida tashrif buyurishi lozim. Ushbu muddatda ichida pullik xizmat koʻrsatiladigan shaxs Markazga tashrif buyurmaganda, uni Markazga joylashtirish rad etiladi hamda bu toʻgʻrisida tegishli “Inson” markazi va pullik xizmat koʻrsatiladigan shaxs yoki uning qonuniy vakili mobil aloqa vositalari orqali xabardor qilinadi. Mazkur bandning ikkinchi xatboshisida belgilangan holat boʻyicha Markazga joylashtirilishi rad etilgan shaxs Markaz xizmatlaridan foydalanish uchun ushbu paragrafda belgilangan tartibda qayta murojaat qilishi mumkin. 35. Pullik xizmat koʻrsatiladigan shaxs Markazga joylashish uchun tashrif buyurganda Markaz tomonidan pullik xizmat koʻrsatiladigan shaxsning sogʻligʻi holati tekshiruvdan oʻtkaziladi. Markazga qabul qilish vaqtida yuqori harorat yoki noaniq etiologiyali toshma aniqlangan pullik xizmat koʻrsatiladigan shaxslar hududiy davolash-profilaktika muassasalariga yuboriladi hamda bu toʻgʻrisidagi maʼlumot Ijtimoiy himoya ATga kiritiladi. Ushbu shaxslar hududiy davolash-profilaktika muassasalarida davolanib boʻlgach va Markazlarda boʻsh oʻrin mavjud boʻlganda qabul qilinadi. Agarda Markazda boʻsh oʻrin mavjud boʻlmasa, ushbu shaxslar mazkur Markazga joylashtirish boʻyicha birinchi oʻrinda navbatga qoʻyiladi. Agar ularda hududiy davolash-profilaktika muassasalarida davolanish jarayonida ushbu Nizomning 4-bandida belgilangan qarshi koʻrsatmalar aniqlansa, Markaz tomonidan bu toʻgʻrisida xulosa rasmiylashtiriladi hamda unga muvofiq pullik xizmat koʻrsatiladigan shaxslarni Markazga qabul qilish rad etiladi va bu toʻgʻrisidagi maʼlumot Ijtimoiy himoya ATga kiritiladi. 36. Markazlarga joylashish uchun navbatga qoʻyilgan shaxslar ularning navbati kelgan vaqtda tegishli “Inson” markazi tomonidan mobil aloqa vositalari orqali xabardor qilinadi. Bunda “Inson” markazi tomonidan Markazga joylashish uchun navbatga qoʻyilgan Ijtimoiy reyestrga kiritilgan oilaning keksa va (yoki) nogironligi boʻlgan aʼzosi sifatida murojaat qilgan shaxsning Markazga joylashish navbati kelgan vaqtda, uning oilasiga YIDXP orqali taqdim etiladigan maʼlumotnomaning amal qilish muddati mavjudligi tekshiriladi. Agarda Markazga joylashish navbati kelgan Ijtimoiy reyestrga kiritilgan oilaning keksa va (yoki) nogironligi boʻlgan aʼzosi sifatida murojaat qilgan shaxsning oilasiga YIDXP orqali taqdim etiladigan maʼlumotnomaning amal qilish muddati tugaganligi aniqlanganda, ushbu shaxsni Markazga joylashtirish rad etiladi va ular bu toʻgʻrisida mobil aloqa vositalari orqali xabardor qilinadi hamda bu toʻgʻrisidagi maʼlumot Ijtimoiy himoya ATga kiritiladi. 37. Markaz va pullik xizmat koʻrsatiladigan shaxs va (yoki) uning qonuniy vakili oʻrtasida ijtimoiy va reabilitatsiya xizmatlarini koʻrsatish boʻyicha ikki va uch tomonlama shartnoma tuziladi. Ushbu shartnomada koʻrsatiladigan xizmatlar, ularning davomiyligi, narxlari va xizmatlarni koʻrsatish shakli, toʻlovlarni amalga oshirish usullari va boshqa shartlar koʻrsatib oʻtiladi. Bunda Markaz tomonidan koʻrsatiladigan qoʻshimcha xizmatlar pullik xizmat koʻrsatiladigan shaxs yoki uning qonuniy vakili tomonidan tanlanadi, bazaviy xizmatlar esa majburiy ravishda shartnomaga muvofiq koʻrsatiladi. 38. Pullik xizmat koʻrsatiladigan shaxslar oʻzlarining yoki ularning qonuniy vakillarining xohishiga koʻra Markazlarning ijtimoiy va reabilitatsiya xizmatlaridan mobil, kunduzgi qatnov shaklida yoki qisqa va uzoq muddatga bevosita Markazga joylashish orqali foydalanishlari mumkin. Pullik xizmat koʻrsatiladigan shaxslarga shartnomaga muvofiq toʻlovlar toʻliq amalga oshirilganidan soʻng shakllantiriladigan individual parvarishlash rejasiga asosan ijtimoiy va reabilitatsiya xizmatlari koʻrsatiladi. 39. Oʻzgalar parvarishiga muhtoj shaxslarni bir Markazdan boshqasiga tegishli Markazda boʻsh oʻrin mavjud boʻlgan taqdirda hamda quyidagi asoslar mavjud boʻlganda Maxsus komissiya qaroriga muvofiq oʻtkazilishi mumkin: oʻzgalar parvarishiga muhtoj shaxs istiqomat qilayotgan yoki ijtimoiy va reabilitatsiya xizmatlaridan foydalanayotgan Markaz joylashgan hududning ob-havosi uning sogʻligʻiga salbiy taʼsir koʻrsatganda (tibbiy xulosa bilan asoslanganda); oʻzgalar parvarishiga muhtoj shaxsning qonuniy vakili bir hududdan boshqa hududga koʻchib oʻtganda yoki uning yaqin qarindoshlari boshqa hududda yashaganda (Markaz ijtimoiy xodimining tavsiyasi asosida). 40. Oʻzgalar parvarishiga muhtoj shaxs bir Markazdan boshqasiga oʻtish uchun bevosita oʻzi yoki uning qonuniy vakilining tegishli Markaz joylashgan hududdagi “Inson” markaziga yohud Ijtimoiy himoya ATda ushbu Nizomning 6-ilovasiga muvofiq shakldagi soʻrovnomani toʻldirish orqali murojaat qiladi. Murojaat bevosita “Inson” markaziga borgan holda berilganida “Inson” markazi xodimi oʻzgalar parvarishiga muhtoj shaxsga uning nomidan soʻrovnomani toʻldirishda koʻmaklashishi mumkin. Soʻrovnomaga mazkur Nizomning 39-bandida nazarda tutilgan oʻzgalar parvarishiga muhtoj shaxsni bir Markazdan boshqasiga oʻtkazishga asos boʻluvchi hujjatlar ilova qilinishi lozim. 41. Soʻrovnoma zarur maʼlumotlar kiritilganidan hamda tegishli hujjat va maʼlumotlar rasmiylashtirilgandan soʻng oʻzgalar parvarishiga muhtoj shaxs yoki uning qonuniy vakili tomonidan imzoni identifikatsiya qilishning zamonaviy vositalari bilan (daktiloskopiya, elektron imzo, mobil-ID va boshqalar) tasdiqlanadi, bundan “Inson” markazi xodimi koʻmagida rasmiylashtirilgan soʻrovnomalar mustasno. Ijtimoiy himoya AT orqali yuborilgan soʻrovnomalarga ularning kelib tushish vaqtiga qarab ketma-ketlik boʻyicha avtomatik tarzda navbat tartib raqami beriladi. 42. Oʻzgalar parvarishiga muhtoj shaxslarni bir Markazdan boshqasiga oʻtkazish haqidagi murojaatlar (soʻrovnoma va ilova hujjatlar) mazkur Nizomda belgilangan tartibda Maxsus komissiya tomonidan koʻrib chiqiladi. Maxsus komissiya murojaatlarni koʻrib chiqishda zaruratga koʻra oʻzgalar parvarishiga muhtoj shaxslarni tibbiy koʻrikdan oʻtkazilishini tashkil etishi mumkin. 43. Maxsus komissiyaning oʻzgalar parvarishiga muhtoj shaxslarni bir Markazdan boshqasiga oʻtkazish toʻgʻrisidagi qarori qabul qilingan zahoti oʻzgalar parvarishiga muhtoj shaxslarga yoki ularning qonuniy vakillariga hamda tegishli Markazga Ijtimoiy himoya AT orqali yuboriladi hamda oʻzgalar parvarishiga muhtoj shaxslar bu toʻgʻrisida mobil aloqa vositalari orqali xabardor qilinadi. 44. Markaz unda yashovchi oʻzgalar parvarishiga muhtoj shaxsni boshqa Markazga oʻtkazish haqidagi Maxsus komissiya qarorini olgan kundan eʼtiboran uch kun ichida oʻzgalar parvarishiga muhtoj shaxsni zarur transport vositasida tibbiyot xodimi kuzatuvida Maxsus komissiyaning qarorida koʻrsatilgan Markazga oʻtkazilishini tashkil etadi. 45. Oʻzgalar parvarishiga muhtoj shaxsni bir Markazdan boshqasiga oʻtkazishda uning tegishli Markazga qabul qilinishi bilan bogʻliq boʻlgan barcha hujjatlari (elektron hujjatlar yigʻmajildi) hamda shaxsiy kiyim-kechagi va buyumlari bilan birga oʻtkaziladi. 46. Markazlarda joylashtirilgan shaxslarga yoki ularning xizmatlaridan foydalanuvchi shaxslarga ularning har biri boʻyicha tuzilgan individual parvarishlash rejasiga muvofiq ushbu Nizomning 7-ilovasiga muvofiq ijtimoiy va reabilitatsiya xizmatlari koʻrsatiladi. 47. Individual parvarishlash rejasi Ijtimoiy himoya AT orqali oʻzgalar parvarishiga muhtoj shaxsni Markazga qabul qilish jarayonida oʻtkaziladigan oʻrganish natijalari boʻyicha Markaz direktorining davolash ishlari boʻyicha oʻrinbosari, terapevt, ijtimoiy xodim, reabilitolog va psixologdan iborat ishchi guruh tomonidan shakllantiriladi. Pullik xizmat koʻrsatiladigan shaxslarga nisbatan individual parvarishlash rejasini shakllantirishda shartnomaga muvofiq ular tomonidan tanlangan ijtimoiy va reabilitatsiya xizmatlari ham inobatga olinadi. 48. Markazlarda joylashgan yoki ularning xizmatlaridan foydalanayotgan shaxslarga individual parvarishlash rejasiga muvofiq koʻrsatiladigan xizmatlarning hajmi Agentlik tomonidan belgilanadi. 49. Markazlar tomonidan ijtimoiy va reabilitatsiya xizmatlari oʻzgalar parvarishiga muhtoj shaxslarga uzoq va qisqa muddatli statsionar, kunduzgi qatnov va mobil shakllarida koʻrsatiladi. 50. Statsionar va kunduzgi qatnov shakllarida ijtimoiy va reabilitatsiya xizmatlarini koʻrsatish mazkur Nizomning 3-bandda belgilangan tartibda doimiy yashovchi toifasiga kiruvchi hamda pullik xizmat koʻrsatiladigan shaxs yoki uning qonuniy vakilining xohishiga koʻra amalga oshiriladi. 51. Statsionar va kunduzgi qatnov shakllarida ushbu Nizomning 7-ilovasidagi ijtimoiy va reabilitatsiya xizmatlarini koʻrsatish mazkur Nizomning 47-bandiga muvofiq shakllantirilgan individual parvarishlash rejasiga muvofiq amalga oshiriladi. 52. Kunduzgi qatnov shaklida ijtimoiy va reabilitatsiya xizmatlaridan foydalanish uchun oʻzgalar parvarishiga muhtoj shaxslar ijtimoiy va reabilitatsiya xizmatlarini koʻrsatish shartnomada nazarda tutilgan kunlarda Markazga kelishlari talab etiladi. 53. Mobil shaklda ijtimoiy va reabilitatsiya xizmatlarini koʻrsatish mazkur Nizomning 3-bandida belgilangan tartibda doimiy yashovchi toifasiga kiruvchi hamda pullik xizmat koʻrsatiladigan shaxs yoki uning qonuniy vakillarining xohishiga koʻra amalga oshiriladi. 54. Mobil shaklda ushbu Nizomning 7-ilovasiga muvofiq ijtimoiy va reabilitatsiya xizmatlarini koʻrsatish mazkur Nizomning 47-bandiga muvofiq shakllantirilgan individual parvarishlash rejasiga muvofiq amalga oshiriladi. Bunda mobil shakldagi Markaz xizmatlari alohida tasdiqlangan reja-grafiklarga muvofiq oʻzgalar parvarishiga muhtoj shaxslarning bevosita yashash joyiga borgan holda koʻrsatiladi. 55. Mobil shaklda xizmat koʻrsatish uchun Markazlar tomonidan koʻrsatiladigan ijtimoiy va reabilitatsiya xizmatlari turiga qarab mobil guruhlar shakllantiriladi. 56. Mobil shaklda xizmat koʻrsatish shartlari, davomiyligi, bir kun davomida xizmatlar uchun ajratiladigan vaqt, har bir oʻzgalar parvarishiga muhtoj shaxsga koʻrsatiladigan xizmatlarning xususiyatidan kelib chiqib belgilanadi. 57. Markazlarda unga joylashtirilgan hamda kunduzgi qatnov shaklida xizmatlardan foydalanuvchilarni jamiyatga integratsiya qilish hamda qarish jarayoni bilan bogʻliq kasalliklarning oldini olishga koʻmaklashuvchi kasbiy reabilitatsiya xizmatlarini koʻrsatish uchun ijtimoiy-mehnat reabilitatsiya xonalari tashkil etiladi. 58. Ijtimoiy-mehnat reabilitatsiya xonalarida statsionar hamda kunduzgi qatnov shaklida xizmatlardan foydalanuvchilarining xohishi va qiziqishlari hamda individual parvarishlash rejasiga muvofiq mehnat yoʻriqchilari tomonidan kasbga oʻrgatish va koʻnikmalarni shakllantirish boʻyicha mashgʻulotlar oʻtkazib boriladi. 59. Markazning ijtimoiy-mehnat reabilitatsiya xonalari ularda joylashtirilgan shaxslarning qiziqishlarini inobatga olgan holda bir yoki bir nechta yoʻnalishlar boʻyicha ushbu Nizomning 8-ilovasida belgilangan zarur asbob-uskunalar va jihozlar bilan taʼminlanadi. 60. Markazlarda joylashtirilgan doimiy yashovchi toifasiga kiruvchi shaxslarga: ularning sogʻligʻining holati va xohishlarini inobatga olgan holda muqaddam shugʻullanib kelgan faoliyat turlari bilan shugʻullanishiga; mutaxassisligi boʻyicha davlat organlari va boshqa tashkilotlarda ishlashiga; Markazlarning tegishli binolaridan foydalangan holda kasanachilik faoliyati bilan shugʻullanishi imkoniyat yaratiladi. 61. Markazlarda oʻtkaziladigan mashgʻulotlar natijasida, tegishli kasb boʻyicha mehnat faoliyatini amalga oshirish uchun yetarli koʻnikmalarga ega shaxslar ularning xohishiga koʻra Markaz tomonidan: alohida bilim talab etmaydigan lavozimlar boʻyicha Markazga ishga qabul qilinishi mumkin; ushbu Markaz joylashgan hududdagi tadbirkorlik subyektlarida ish bilan taʼminlashi yoki oʻzini-oʻzi band qilgan shaxs sifatida roʻyxatdan oʻtgan holda mehnat faoliyati bilan shugʻullanishiga koʻmaklashiladi. Bunda oʻzini-oʻzi band qilgan shaxs sifatida roʻyxatdan oʻtgan shaxslar tomonidan tayyorlangan mahsulotlarni keyinchalik sotish uchun shartnomaga muvofiq Markazlar tomonidan sotib olinadi. Markazlarga joylashtirilgan shaxslarni ishga joylashtirish uchun qoʻshimcha kasbiy malakani oʻrganishga zarurat tugʻilganda, bu jarayonga Markazlar shartnomaga muvofiq tegishli mutaxassisliklar boʻyicha zarur mutaxassislar jalb etilishi mumkin. 62. Markazlar tomonidan mahalliy ijro hokimiyati organlari hamda boshqa tashkilotlar bilan hamkorlikda Markazlarga joylashtirilgan oʻzini-oʻzi band qilgan shaxs sifatida roʻyxatdan oʻtgan shaxslar tomonidan tayyorlangan mahsulotlarni sotish uchun maxsus yarmarkalar tashkil etilishi mumkin. 63. Markazlarda ushbu Nizomning 7-ilovasida nazarda tutilgan ijtimoiy va reabilitatsiya xizmatlarini koʻrsatishning sifati va samaradorligi, xizmatdan foydalanuvchilar tomonidan xizmatdan qoniqish hosil qilganligi darajasi baholanadi hamda doimiy yashovchi toifasiga kiruvchi shaxslarning oʻzgalar parvarishiga muhtojligi monitoring qilinadi. 64. Baholash har chorakda Agentlik tomonidan belgilangan tartibda Markazlar joylashgan hududdagi “Inson” markazlari tomonidan amalga oshiriladi. Baholash quyidagicha amalga oshiriladi: Markazlar xizmatlaridan foydalanayotgan shaxslarning tegishli xizmatlardan qoniqish hosil qilganligini aniqlash uchun soʻrovnoma oʻtkazish; individual parvarishlash rejasining toʻgʻri tuzilganligi, zarur xizmatlarning kiritilganligi hamda ularning oʻz vaqtida koʻrsatilganligini tanlov asosida oʻrganish. Baholashni amalga oshirishda zaruratga koʻra tor doiradagi malakali mutaxassislar jalb etilishi mumkin. 65. Baholash yakunida quyidagi qarorlardan biri qabul qilinadi: individual parvarishlash rejasiga yangi xizmatlarni kiritish yoki unda mavjud xizmatlarni chiqarish orqali tuzatishlar kiritish; individual parvarishlash rejasida koʻrsatilgan xizmatlarning oʻz vaqtida va belgilangan talablarga rioya etilmagan holda amalga oshirilgan holatlarda tegishli masʼullarning javobgarligini koʻrib chiqish boʻyicha taklif kiritish. 66. Doimiy yashovchi toifasiga kiruvchi shaxslarning oʻzgalar parvarishiga muhtojligi Vazirlar Mahkamasining “Oʻzgalar parvarishiga muhtoj shaxslarga ijtimoiy xizmat va yordam koʻrsatishning sifat jihatidan yangi tizimini joriy etish toʻgʻrisida” 2024-yil 11-martdagi 123-son qarorida belgilangan tartibda multidissiplinar guruhlar tomonidan Bartel va Lauton shkalalari boʻyicha monitoring qilinadi. Bunda multidissiplinar guruh xulosasi shaxsni Oʻzgalar parvarishiga muhtoj boʻlgan yolgʻiz yashovchi hamda yolgʻiz keksalar va nogironligi boʻlgan shaxslarning reyestriga kiritish boʻyicha xulosa shakllantirgan ishchi guruh faoliyatiga baho berish uchun asos hisoblanmaydi. 67. Markazlarga joylashtirilgan doimiy yashovchi toifasiga kiruvchi va pullik xizmat koʻrsatiladigan shaxslar quyidagi hollarda Markazlardan chiqariladi: a) doimiy yashovchi toifasiga kiruvchi shaxslar: Markazlar xizmatidan mobil yoki kunduzgi qatnov shaklida foydalanish yoxud Markazdan chiqish haqidagi arizasiga muvofiq; ularni taʼminlash va zarur darajada parvarishlashga qodir boʻlgan yaqin qarindoshlarining iltimosiga muvofiq; Oʻzgalar parvarishiga muhtoj boʻlgan yolgʻiz yashovchi hamda yolgʻiz keksalar va nogironligi boʻlgan shaxslarning reyestridan chiqarilganda; vafot etgan taqdirda; b) pullik xizmat koʻrsatiladigan shaxslar: shartnomada belgilangan xizmatlardan foydalanish muddati tugaganda; mazkur Nizom talablariga muvofiq doimiy yashovchi toifasiga oʻtkazilganida; vafot etgan taqdirda. 68. Ushbu Nizomning 67-bandi “a” kichik bandida belgilangan holatlar yuzaga kelganda Markaz tomonidan doimiy yashovchi toifasiga kiruvchi shaxsni Markazdan chiqarish yoki xizmat koʻrsatish shaklini va tartibini oʻzgartirish toʻgʻrisida buyruq qabul qilinadi. Mazkur buyruqda belgilangan muddatda doimiy yashovchi toifasiga kiruvchi shaxs Markazdan chiqariladi hamda unga quyidagi hujjatlar beriladi, bundan Markaz xizmatlaridan foydalanish shakli oʻzgartirilishi mustasno: Markazda boʻlganlik toʻgʻrisidagi maʼlumotnoma; sogʻligʻining holati toʻgʻrisidagi maʼlumotnoma (tibbiy hujjatlar). Mazkur Nizomning 67-bandning “a” kichik bandi toʻrtinchi xatboshisiga muvofiq chiqarish boʻyicha “Inson” markazi tomonidan qaror qabul qilishda doimiy yashovchi toifasiga kiruvchi shaxslarni yashash joy bilan taʼminlash hamda ijtimoiylashuviga koʻmaklashish boʻyicha chora-tadbirlar ham nazarda tutiladi. 69. Doimiy yashovchi toifasiga kiruvchi shaxsni uning vafot etganligi munosabati bilan Markazdan chiqarishda Markaz doimiy yashovchi toifasiga kiruvchi shaxsning yaqin qarindoshlariga, xususan soʻnggi marotaba ushbu shaxsdan xabar olgan qarindoshiga mobil aloqa vositalari orqali bogʻlangan holda ushbu shaxsning vafot etganligi va uni olib ketish lozimligi haqida xabardor qiladi hamda vafot etgan shaxsning jasadini belgilangan tartibda saqlash va dafn etish choralarini koʻradi. Doimiy yashovchi toifasiga kiruvchi shaxsning yaqin qarindoshlari belgilangan tartibda xabardor qilinganidan keyin bir kun ichida Markazga kelmagan taqdirda yoki Markazga kelmasliklari haqida xabar qilmagan taqdirda, ushbu shaxs Markaz tomonidan Markaz faoliyatini moliyalashtirish uchun ajratilgan mablagʻlar, shuningdek yuridik va jismoniy shaxslarning homiylik xayriyalari hisobidan qonunchilikda belgilangan tartibda dafn etiladi hamda bu toʻgʻrisida tegishli buyruq qabul qilinadi. Ushbu buyruq vafot etgan doimiy yashovchi toifasiga kiruvchi shaxsni Markazdan chiqarish uchun asos hisoblanadi. Bunda Markaz tomonidan dafn etilgan doimiy yashovchi toifasiga kiruvchi shaxsni dafn etganlik uchun qonunchilikda belgilangan nafaqa toʻlanmaydi. 70. Ushbu Nizomning 67-bandi “b” kichik bandida belgilangan holatlar yuzaga kelganda Markaz tomonidan pullik xizmat koʻrsatiladigan shaxslarni Markazdan chiqarish muddati va tartibini nazarda tutuvchi buyruq qabul qilinadi. Mazkur buyruqda belgilangan muddatda pullik xizmat koʻrsatiladigan shaxslar Markazdan chiqariladi hamda ularga quyidagi hujjatlar beriladi: Markazda boʻlganlik toʻgʻrisidagi maʼlumotnoma; sogʻligʻining holati toʻgʻrisidagi maʼlumotnoma (tibbiy hujjatlar). 71. Agarda pullik xizmat koʻrsatiladigan shaxslar ularga ijtimoiy va reabilitatsiya xizmatlarini koʻrsatish muddati tugaganidan keyin Markazdan chiqishni rad etgan taqdirda, ularga Markaz xizmatlaridan foydalanish boʻyicha muqaddam tuzilgan shartnomaning amal qilish muddatini uzaytirish orqali xizmatlardan foydalanishni davom etish taklif etiladi. Pullik xizmat koʻrsatiladigan shaxs tomonidan Markazning taklifiga rozilik bildirilganida muqaddam tuzilgan shartnoma oʻzgartirish kiritiladi hamda unga muvofiq tegishli toʻlovlar amalga oshirilganidan soʻng ijtimoiy va reabilitatsiya xizmatlarini koʻrsatish davom ettiriladi. 72. Agarda shartnomaga muvofiq ijtimoiy va reabilitatsiya xizmatlarini koʻrsatish muddati tugaganidan keyin pullik xizmat koʻrsatiladigan shaxs tomonidan Markaz xizmatlaridan foydalanishni davom ettirish istagi bildirilmaganda hamda yaqin qarindoshlari tomonidan olib ketilmaganda, Markaz bu toʻgʻrisida “Inson” markazini xabardor qiladi. “Inson” markazi tomonidan pullik xizmat koʻrsatiladigan shaxsning yaqin qarindoshlarini, xususan soʻngi marotaba ushbu shaxsdan xabar olgan qarindoshini topish orqali ularni pullik xizmat koʻrsatiladigan shaxsni Markazdan olib ketish zarurligi haqida xabardor qiladi. 73. “Inson” markazi tomonidan pullik xizmat koʻrsatiladigan shaxsning yaqin qarindoshlarini topish imkoniyati boʻlmaganda, ushbu shaxsga Markazda xizmat koʻrsatishni davom ettirish imkoniyatlari baholanadi. Baholash yakuni boʻyicha pullik xizmat koʻrsatiladigan shaxsning oʻz mablagʻlari, shu jumladan pensiya yoki nafaqa hisobidan Markaz tomonidan koʻrsatiladigan ijtimoiy va reabilitatsiya xizmatlarini koʻrsatish uchun toʻlashga yetarli mablagʻlar mavjudligi aniqlansa, ushbu shaxs bilan pullik xizmat koʻrsatish muqaddam tuzilgan shartnomaga muvofiq davom ettiriladi. 74. Pullik xizmat koʻrsatiladigan shaxsning mablagʻlari, shu jumladan pensiya yoki nafaqa hisobidan Markaz tomonidan koʻrsatiladigan ijtimoiy va reabilitatsiya xizmatlarini koʻrsatish uchun toʻlashga yetarli mablagʻlar mavjud emasligi aniqlansa, qonunchilikda belgilangan chora-tadbirlar amalga oshiriladi. 75. Pullik xizmat koʻrsatiladigan shaxslarni ularning vafot etganligi munosabati bilan Markazdan chiqarishda Markaz pullik xizmat koʻrsatiladigan shaxslarning yaqin qarindoshlariga, xususan soʻnggi marotaba ushbu shaxsdan xabar olgan qarindoshiga mobil aloqa vositalari orqali bogʻlangan holda ushbu shaxslarning vafot etganligi va ularni olib ketish lozimligi haqida xabardor qiladi hamda vafot etgan shaxsning jasadini belgilangan tartibda saqlash va dafn etish choralarini koʻradi. Pullik xizmat koʻrsatiladigan shaxslarning yaqin qarindoshlari, xususan soʻnggi marotaba ushbu shaxsdan xabar olgan qarindoshi belgilangan tartibda xabardor qilinganidan keyin bir kun ichida Markazga kelmagan taqdirda yoki Markazga kelmasliklari haqida xabar qilmagan taqdirda, ushbu shaxslar Markaz tomonidan qonunchilikda belgilangan tartibda Markazlar faoliyatini moliyalashtirish uchun ajratilgan mablagʻlar hisobidan dafn etiladi hamda bu toʻgʻrisida tegishli buyruq qabul qilinadi. Ushbu buyruq vafot etgan doimiy yashovchi toifasiga kiruvchi shaxsni Markazdan chiqarish uchun asos hisoblanadi. Bunda Markazlar tomonidan pullik xizmat koʻrsatiladigan shaxslarni dafn qilish uchun qilingan xarajatlar ushbu shaxslarning merosxoʻrlaridan qonunchilikda belgilangan tartibda undirib olinadi. 76. Pullik xizmat koʻrsatiladigan shaxslar vafot etganligi munosabati bilan Markazdan chiqarilganida, ular yoki ularning qonuniy vakillari bilan tuzilgan shartnomaga muvofiq toʻlangan, biroq amalda koʻrsatilmagan ijtimoiy va reabilitatsiya xizmatlari uchun toʻlovlar pullik xizmat koʻrsatiladigan shaxslarning merosxoʻrlariga qonunchilikka muvofiq qaytarib beriladi. Pullik xizmat koʻrsatiladigan shaxslar yoki ularning vakillari boʻyicha tuzilgan shartnomalar boʻyicha koʻrsatilgan ijtimoiy va reabilitatsiya xizmatlari uchun Markazga toʻlanmagan toʻlovlar qonunchilikda belgilangan tartibda undirib olinadi. 77. Oʻzgalar parvarishiga muhtoj shaxslarga mazkur Nizomning 3-bobida nazarda tutilgan ijtimoiy va reabilitatsiya xizmatlari ushbu xizmatlarni koʻrsatish boʻyicha belgilangan talablarga muvofiq koʻrsatiladi. 78. Markazlarda oʻzgalar parvarishiga muhtoj shaxslarga xizmat koʻrsatish uchun Oʻzbekiston Respublikasining sanitariya qoidalari, normalari va gigiyena normativlariga muvofiq sharoitlar yaratiladi. Markazlarning xonalarini jihozlash va ulardan foydalanish texnika xavfsizligi qoidalariga va sanitariya qoidalari, normalari va gigiyena normativlariga muvofiq amalga oshiriladi. 79. Markazga joylashtirilgan shaxslarga ijtimoiy va reabilitatsiya xizmatlarini koʻrsatish sifati, sanitariya qoidalari, normalari va gigiyena normativlariga rioya qilish hamda ixtisoslashtirilgan tibbiy yordam koʻrsatish yuzasidan nazorat Agentlik hamda Sanitariya-epidemiologik osoyishtalik va jamoat salomatligi qoʻmitasi tomonidan amalga oshiriladi. 80. Markazlar xodimlari va unga joylashtirilgan yoki uning xizmatlaridan foydalanayotgan shaxslar oʻrtasidagi munosabatlar Markazlar tomonidan tasdiqlanadigan ichki tartib-qoidalar bilan tartibga solinadi. 81. Markazga joylashtirish boʻyicha murojaatlarni koʻrib chiqish yakuni boʻyicha murojaat qiluvchilarni mobil aloqa vositalari orqali xabardor qilish imkoniyati boʻlmagan taqdirda, murojaat qiluvchilar ijtimoiy xodimlar orqali xabardor qilinishi mumkin. 82. Markazga joylashtirilgan doimiy yashovchi toifasiga kiruvchi shaxslar oʻzlarining xohishiga koʻra yoki yaqin qarindoshlarining yozma iltimosnomalariga muvofiq hech qanday cheklovlarsiz bir yil davomida bir necha marotaba Markazdan tashqariga chiqishlari mumkin. Bunda doimiy yashovchi toifasiga kiruvchi shaxslarning Markazdan har bir tashqariga chiqishining davomiyligi koʻpi bilan ikki oydan oshmasligi lozim. 83. Doimiy yashovchi toifasiga kiruvchi shaxslar oziq-ovqat, kiyim-bosh, poyabzal, ashyoviy taʼminotning boshqa buyumlari va yumshoq anjomlar bilan Agentlik tomonidan Oʻzbekiston Respublikasi Iqtisodiyot va moliya vazirligi kelishilgan normalarga muvofiq taʼminlanadi. 84. Markazlar tomonidan ularga ajratilgan budjet va budjetdan tashqari mablagʻlarni sarflash qonunchilik hujjatlariga muvofiq amalga oshiriladi. 85. Agentlik, uning hududiy boshqarmalari va “Inson” markazlari oʻzgalar parvarishiga muhtoj shaxslarni Markazlarga joylashtirish hamda oʻzgalar parvarishiga muhtoj shaxsni bir Markazdan boshqasiga oʻtkazish yoki ijtimoiy va reabilitatsiya xizmatlarini koʻrsatish jarayonida olingan shaxsga doir maʼlumotlarning sir saqlanishini taʼminlaydi. 86. Oʻzgalar parvarishiga muhtoj shaxs yoki ularning qonuniy vakillari Markazlarga joylashtirish, ijtimoiy va reabilitatsiya xizmatidan foydalanish jarayonida Agentlik, uning hududiy boshqarmalari, “Inson” markazlari va Markazlar xodimlarining xatti-harakatlari yuzasidan qonunchilik hujjatlarida belgilangan tartibda shikoyat qilishlari mumkin. 87. Mazkur Nizom talablarining buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqichlar Masʼullar Tadbirlar Muddat 1-bosqich Doimiy yashovchi toifasiga kiruvchi shaxslar yoki ularning qonuniy vakillari Ijtimoiy qoʻllab-quvvatlash markazlariga (keyingi oʻrinlarda — Markaz) joylashish uchun yashash joyidagi “Inson” ijtimoiy xizmatlar markazi yoki “Yagona milliy ijtimoiy himoya” axborot tizimi (keyingi oʻrinlarda — Ijtimoiy himoya AT) orqali murojaat qilish. Xohishiga koʻra 2-bosqich “Inson” ijtimoiy xizmatlar markazlari 1. Markazga joylashish istagida boʻlgan doimiy yashovchi toifasiga kiruvchi shaxs toʻgʻrisidagi hujjat va maʼlumotlarni shakllantirish, koʻrib chiqish va Ijtimoiy himoya ATda yagona elektron hujjatlar majmui sifatida toʻplash. 2. Taqdim etilgan yoki “Inson” ijtimoiy xizmatlar markazlari tomonidan mustaqil ravishda olingan hujjatlarda aniqlangan kamchiliklar va muddati oʻtgan hujjatlarni oʻn ish kuni ichida yangilash uchun doimiy yashovchi toifasiga kiruvchi shaxs yoki uning qonuniy vakilini mobil aloqa vositalari orqali xabardor qilish. 3. Taqdim etilgan yoki “Inson” ijtimoiy xizmatlar markazlari tomonidan mustaqil ravishda olingan hujjatlarda kamchilik yoki muddati oʻtganlari aniqlanmasa, barcha hujjatlarni Ijtimoiy himoya AT orqali Oʻzbekiston Respublikasi Prezidenti huzuridagi Ijtimoiy himoya milliy agentligining Qoraqalpogʻiston Respublikasi, viloyatlar va Toshkent shahar boshqarmalari (keyingi oʻrinlarda — hududiy boshqarma) huzuridagi Maxsus komissiyalarga yuborish. Murojaat qabul qilib olingandan soʻng ikki ish kunida 3-bosqich Maxsus komissiya 1. “Inson” ijtimoiy xizmatlar markazlari tomonidan Ijtimoiy AT orqali yuborilgan hujjatlarni koʻrib chiqish va qaror qabul qilish. Besh ish kunida 2. Qabul qilingan qarorni Ijtimoiy himoya AT orqali doimiy yashovchi toifasiga kiruvchi shaxs yoki uning qonuniy vakili va u joylashtiriladigan Markazga yuborish, agar Markazga joylashtirish rad etilganda, faqat doimiy yashovchi toifasiga kiruvchi shaxs yoki uning qonuniy vakiliga yuborish. Qaror qabul qilingan zahoti avtomatik tarzda 4-bosqich Doimiy yashovchi toifasiga kiruvchi shaxs Markazga joylashish uchun unga tashrif buyurish. Qaror qabul qilingan kundan eʼtiboran oʻn besh kun ichida 5-bosqich Markaz 1. Doimiy asosda yashovchi toifasiga kiruvchi shaxslarni tibbiy koʻrikdan oʻtkazish hamda Markazga joylashtirish. Markazga joylashish uchun tashrif buyurilgan vaqtda 2. Markazga qabul qilish vaqtida yuqori harorat yoki noaniq etiologiyali toshma aniqlangan doimiy yashovchi toifasiga kiruvchi shaxslarni hududiy davolash-profilaktika muassasalariga yuborish. Tibbiy koʻrikdan oʻtkazish yakunlangan vaqtda 3. Doimiy yashovchi toifasiga kiruvchi shaxs davolash-profilaktika muassasalarida davolanib boʻlgach, Markazga qabul qilish. 4. Doimiy yashovchi toifasiga kiruvchi shaxs davolash-profilaktika muassasalarida davolanib boʻlgach, unda Markazga joylashtirish uchun qarshi koʻrsatma aniqlanganda, uni Markazdan chiqarish boʻyicha xulosa rasmiylashtirish va Markazga joylashtirishni rad etish. Doimiy yashovchi toifasiga kiruvchi shaxs davolash-profilaktika muassasalarida davolanib boʻlgach Bosqichlar Masʼullar Tadbirlar Muddat 1-bosqich Pullik xizmat koʻrsatiladigan shaxslar yoki ularning qonuniy vakillari Ijtimoiy qoʻllab-quvvatlash markazlariga (keyingi oʻrinlarda — Markaz) joylashish uchun yashash joyidagi “Inson” ijtimoiy xizmatlar markazi yoki “Yagona milliy ijtimoiy himoya” axborot tizimi (keyingi oʻrinlarda — Ijtimoiy himoya AT) orqali murojaat qilish. Xohishiga koʻra 2-bosqich “Inson” ijtimoiy xizmatlar markazlari 1. Markazga joylashish istagida boʻlgan pullik xizmat koʻrsatiladigan shaxs toʻgʻrisidagi hujjat va maʼlumotlarni shakllantirish, koʻrib chiqish va Ijtimoiy himoya ATda yagona elektron hujjatlar majmui sifatida toʻplash. 2. Taqdim etilgan yoki “Inson” ijtimoiy xizmatlar markazlari tomonidan mustaqil ravishda olingan hujjatlarda aniqlangan kamchiliklar va muddati oʻtgan hujjatlarni oʻn ish kuni ichida yangilash uchun pullik xizmat koʻrsatiladigan shaxs yoki uning qonuniy vakilini mobil aloqa vositalari orqali xabardor qilish. 3. Pullik xizmat koʻrsatiladigan shaxsning haqiqatda oʻzgalar parvarishiga muhtojligini uning yashash joyiga borgan holda qonunchilik hujjatlarida belgilangan tartibda baholash va xulosa shakllantirish hamda “Inson” ijtimoiy xizmatlar markazi direktorining elektron raqamli imzosi orqali tasdiqlash. 4. Pullik xizmat koʻrsatiladigan shaxsning hujjatlarida kamchiliklar yoki muddati oʻtganlari hamda qarshi koʻrsatmalar mavjud emasligi aniqlanganda, ushbu shaxsni tegishli Markazga joylashtirish uchun Ijtimoiy himoya ATda barcha hujjatlar yagona elektron hujjatlar majmui sifatida toʻplash. 5. Yagona elektron hujjatlar majmui pullik xizmat koʻrsatiladigan shaxsni u tanlagan Markazga joylashtirish uchun Ijtimoiy himoya AT orqali yuborish hamda pullik xizmat koʻrsatiladigan shaxsni bu toʻgʻrisida Ijtimoiy himoya AT va mobil aloqa vositalari orqali xabardor qilish. Murojaat qabul qilib olingandan soʻng uch ish kunida 3-bosqich Pullik xizmat koʻrsatiladigan shaxs Markazga joylashish yoki uning xizmatlaridan mobil va kunduzgi qatnov shaklida foydalanish uchun unga tashrif buyurish. “Inson” ijtimoiy xizmatlar markazlari tomonidan xabardor qilingandan soʻng 5 kun ichida 4-bosqich Markaz 1. Pullik xizmat koʻrsatiladigan shaxslarni tibbiy koʻrikdan oʻtkazish va Markazga joylashtirish hamda ijtimoiy va reabilitatsiya xizmatlarini koʻrsatishga doir tegishli shartnomani tuzish. 1. Markazga joylashish uchun tashrif buyurilgan vaqtda 2. Markazga qabul qilish vaqtida yuqori harorat yoki noaniq etiologiyali toshma aniqlangan pullik xizmat koʻrsatiladigan shaxslarni hududiy davolash-profilaktika muassasalariga yuborish. 2. Tibbiy koʻrikdan oʻtkazish yakunlangan vaqtda 3. Pullik xizmat koʻrsatiladigan shaxs davolash-profilaktika muassasalarida davolanib boʻlgach, Markazga qabul qilish. 4. Markazda boʻsh oʻrin mavjud boʻlmaganda esa mazkur Markazga joylashtirish boʻyicha navbatga qoʻyish. 3. Pullik xizmat koʻrsatiladigan shaxs davolash-profilaktika muassasalarida davolanib boʻlgach ____________________ ____________________ (sana) (raqam) Doimiy yashovchi toifasiga kiruvchi shaxsni Ijtimoiy qoʻllab-quvvatlash markaziga joylashtirish boʻyicha SOʻROVNOMA I. Murojaat qiluvchi shaxs toʻgʻrisida maʼlumotlar: 1. F.I.O. 2. Tugʻilgan yili va sanasi 3. Doimiy roʻyxatdan oʻtgan joyi 4. Jismoniy shaxsning shaxsiy identifikatsiya raqami 5. Elektron pochta manzili (mavjud boʻlganda) 6. Telefon raqami 7. Doimiy yashovchi toifasiga kiruvchi shaxsni joylashtirish soʻralayotgan asosiy va qoʻshimcha Ijtimoiy qoʻllab-quvvatlash markazi (nomi va manzili) II. Doimiy yashovchi toifasiga kiruvchi shaxs toʻgʻrisida maʼlumotlar: 1. F.I.O. 2. Tugʻilgan yili va sanasi 3. Doimiy roʻyxatdan oʻtgan joyi 4. Vaqtinchalik yashash joyi* 5. Jismoniy shaxsning shaxsiy identifikatsiya raqami 6. Elektron pochta manzili (mavjud boʻlganda) 7. Telefon raqami III. Taqdim etiladigan hujjatlar: Nizomning 3-ilovasiga muvofiq roʻyxatdagi Oʻzbekiston Respublikasi Sogʻliqni saqlash vazirligi tomonidan tasdiqlangan shaklda sogʻliqning holati toʻgʻrisidagi tibbiy hujjatlar 1. Ambulator kartadan yoki kasallik tarixidan koʻchirma (qon va peshob tahlili, qonning Avstraliya antigeniga tahlili, koʻkrak qafasi flyuorografiyasi). 2. Ruhiy-asab kasalliklari dispanseri Tibbiy-maslahat komissiyasi xulosasi (demensiya fonidagi deliriy (Senil demensiyasi, deliriy yoki anglashning oʻtkir buzilishi bilan) mavjud yoki mavjud emasligi toʻgʻrisidagi maʼlumot boʻlishi lozim). 3. Silga qarshi kurashish dispanseri xulosasi. 4. Onkologik dispanser xulosasi. 5. Teri-tanosil kasalliklari dispanseri xulosasi. ____________________ ____________________ (sana) (raqam) Pullik xizmat koʻrsatiladigan shaxsni Ijtimoiy qoʻllab-quvvatlash markaziga joylashtirish boʻyicha SOʻROVNOMA I. Murojaat qiluvchi shaxs toʻgʻrisida maʼlumotlar: 1. F.I.O. 2. Tugʻilgan yili va sanasi 3. Doimiy roʻyxatdan oʻtgan joyi 4. Jismoniy shaxsning shaxsiy identifikatsiya raqami 5. Elektron pochta manzili 6. Telefon raqami II. Ijtimoiy qoʻllab-quvvatlash markaziga joylashtirish soʻralayotgan shaxs toʻgʻrisida maʼlumotlar: 1. F.I.O. 2. Tugʻilgan yili va sanasi 3. Doimiy roʻyxatdan oʻtgan joyi 4. Vaqtinchalik yashash joyi* 5. Jismoniy shaxsning shaxsiy identifikatsiya raqami 6. Elektron pochta manzili (mavjud boʻlganda) 7. Telefon raqami III. Taqdim etiladigan hujjatlar: Nizomning 3-ilovasiga muvofiq roʻyxatdagi Oʻzbekiston Respublikasi Sogʻliqni saqlash vazirligi tomonidan tasdiqlangan shaklda sogʻliqning holati toʻgʻrisidagi tibbiy hujjatlar “TASDIQLAYMAN”______________”Inson” ijtimoiy xizmatlar(tuman/shahar)______markazi direktori_____________________________________(F.I.O.)20___ yil “_____” ____________Ijtimoiy qoʻllab-quvvatlash markazlariga pullik asosda joylashtirish soʻralayotgan oʻzgalar parvarishiga muhtoj keksa va nogironligi boʻlgan shaxslarining oʻzgalar parvarishiga muhtojligini baholash natijalari boʻyichaXULOSASana: 20__ yil “____”___________Birinchi darajali qarindoshlari boʻlgan keksa va nogironligi boʻlgan shaxslarning, shu jumladan Ijtimoiy reyestrga kiritilgan oilalardagi keksa va nogironligi boʻlgan shaxsning F.I.O.: _____________________________________Tugʻilgan sanasi: ____________________________________________________________________Manzili (viloyat, shahar (tuman), koʻcha, uy, kvartira) va telefoni: __________________________________________________________________________________________________________________Birinchi darajali qarindoshlari boʻlgan keksa va nogironligi boʻlgan shaxslarning, shu jumladan Ijtimoiy reyestrga kiritilgan oilalardagi keksa va nogironligi boʻlgan shaxsning yashash joyidagi fuqarolarning oʻzini-oʻzi boshqarish organining nomi: _____________________________________________Nogironlik guruhi (agar mavjud boʻlsa): ___________________________________Oʻzgalar parvarishiga muhtojligini baholashQoʻyilgan ballarBartel shkalasi boʻyichaLauton shkalasi boʻyicha____________ tuman (shahar) “Inson” ijtimoiy xizmatlar markazining xulosasi:____________________________________________________________________________________________________________________________________________________________________________________________ tuman (shahar) “Inson” ijtimoiy xizmatlar markazi xodimi________________________________________(imzo)(F.I.O.) ____________________ ____________________ (sana) (raqam) Oʻzgalar parvarishiga muhtoj shaxslarni Ijtimoiy qoʻllab-quvvatlash markazidan boshqasiga oʻtkazish boʻyicha SOʻROVNOMA I. Murojaat qiluvchi shaxs toʻgʻrisida maʼlumotlar: 1. F.I.O. 2. Tugʻilgan yili va sanasi 3. Doimiy roʻyxatdan oʻtgan joyi 4. Jismoniy shaxsning shaxsiy identifikatsiya raqami 5. Elektron pochta manzili (mavjud boʻlganda) 6. Telefon raqami 7. Bir Ijtimoiy qoʻllab-quvvatlash markazidan boshqasiga oʻtkazish soʻralayotgan shaxsning toifasi (keraklisi tanlansin)  doimiy yashovchi toifasiga kiruvchi shaxs  pullik xizmat koʻrsatiladigan shaxs 8. Bir Ijtimoiy qoʻllab-quvvatlash markazidan boshqasiga oʻtkazish soʻralayotgan shaxsning joylashtirilgan Ijtimoiy qoʻllab-quvvatlash markazi (nomi va manzili) 9. Oʻtkazish soʻralayotgan Ijtimoiy qoʻllab-quvvatlash markazi (nomi va manzili) II. Ijtimoiy qoʻllab-quvvatlash markazidan boshqasiga oʻtkazish soʻralayotgan shaxs toʻgʻrisida maʼlumotlar: 1. F.I.O. 2. Tugʻilgan yili va sanasi 3. Doimiy roʻyxatdan oʻtgan joyi 4. Jismoniy shaxsning shaxsiy identifikatsiya raqami 5. Elektron pochta manzili (mavjud boʻlganda) 6. Telefon raqami III. Taqdim etiladigan hujjatlar: 1. Tibbiy xulosa 2. Ijtimoiy qoʻllab-quvvatlash markazi ijtimoiy xodimi tavsiyasi T/r Xizmati nomi Xizmatdan foydalanuvchi, xizmat koʻrsatish shakllari va amalga oshiriladigan tadbirlar Statsionar (bepul va pullik asosda) Kunduzgi qatnov (pullik asosda)* Mobil (pullik asosda)* Barcha toifadagi xizmat foydalanuvchilar 1. Ijtimoiy-maishiy xizmatlar oziq-ovqat, shu jumladan ratsional va parhez taomlar bilan taʼminlash oziq-ovqat, shu jumladan ratsional va parhez taomlar bilan taʼminlash ovqat, shu jumladan ratsional va parhez taomlar tayyorlash va ovqatlantirish tasdiqlangan standartlar boʻyicha yotoq joy bilan taʼminlash - - xonalarni tozalash (yigʻishtirish) xonalarni tozalash (yigʻishtirish) xonalarni tozalash (yigʻishtirish) kiyim-kechak bilan taʼminlash** - - kiyim-kechaklarini yuvish - kiyim-kechaklarini yuvish gigiyena tadbirlarini amalga oshirishda koʻmaklashish gigiyena tadbirlarini amalga oshirishda koʻmaklashish gigiyena tadbirlarini amalga oshirishda koʻmaklashish sayrga, madaniy va maʼrifiy hamda sport tadbirlariga borishda hamrohlik qilish yoki olib borish - sayrga, tibbiyot va sport muassasalariga borishda hamrohlik qilish yoki olib borish qarindosh va doʻstlar bilan yozishmalarda hamda aloqa oʻrnatishda koʻmaklashish qarindosh va doʻstlar bilan yozishmalarda hamda aloqa oʻrnatishda koʻmaklashish qarindosh va doʻstlar bilan yozishmalarda hamda aloqa oʻrnatishda koʻmaklashish dafn etish tadbirlari** - - - - kunduzgi qisqa muddatli parvarishlash (enaga xizmati) 2. Tibbiy-ijtimoiy xizmatlar birlamchi tibbiy koʻrikdan oʻtkazish birlamchi tibbiy koʻrikdan oʻtkazish - kafolatlangan bepul tibbiy xizmatdan foydalanishda koʻmaklashish** - - birinchi tibbiy yordam birinchi tibbiy yordam - chuqurlashtirilgan tibbiy koʻrikdan oʻtishni tashkil etish** - - davolovchi shifokorning koʻrsatmasi boʻyicha vena ichiga, mushak ichiga, teri ostiga inyeksiyalar qilish davolovchi shifokorning koʻrsatmasi boʻyicha vena ichiga, mushak ichiga, teri ostiga inyeksiyalar qilish - zarur dori vositalari bilan taʼminlash zarur dori vositalari bilan taʼminlash - tiklash terapiyasi (fizioterapiya, fitoterapiya, massaj)ni amalga oshirish tiklash terapiyasi (fizioterapiya, fitoterapiya, massaj)ni amalga oshirish tiklash terapiyasi (fizioterapiya, fitoterapiya, massaj)ni amalga oshirish yotoq yaralarni, tashqi jarohatlarni qayta ishlash va bogʻlash - yotoq yaralarni, tashqi jarohatlarni qayta ishlash va bogʻlash tozalash klizmasini bajarish - - palliativ yordam koʻrsatish - - koʻzoynaklar va shunga oʻxshash optik asboblar, tuzatuvchi, himoya qiluvchi yoki boshqa vositalar bilan taʼminlash** - - uy sharoitida tibbiy parvarish qilish asoslarini oʻrgatish uy sharoitida tibbiy parvarish qilish asoslarini oʻrgatish uy sharoitida tibbiy parvarish qilish asoslarini oʻrgatish nogironligi boʻlgan shaxslarni reabilitatsiya qilish yakka tartibdagi dasturida belgilangan sogʻlomlashtirish tadbirlarini amalga oshirish nogironligi boʻlgan shaxslarni reabilitatsiya qilish yakka tartibdagi dasturida belgilangan sogʻlomlashtirish tadbirlarini amalga oshirish - tibbiy-ijtimoiy ekspertizadan oʻtishga koʻmaklashish** - - protez-ortopediya moslamasi va (yoki) reabilitatsiya qilishning texnik vositasini olishga koʻmaklashish** - - sanatoriyda davolanishga koʻmaklashish** - - 3. Ijtimoiy-madaniy xizmatlar konsertlar, tomoshalar, tarixiy qadamjolarga hamda ziyoratgohlarga ekskursiyalar uyushtirish konsertlar, tomoshalar, tarixiy qadamjolarga hamda ziyoratgohlarga ekskursiyalar uyushtirish - davra suhbatlari, uchrashuvlar, treninglar oʻtkazish davra suhbatlari, uchrashuvlar, treninglar oʻtkazish - bayramlar va alohida muhim sanalarda har xil madaniy tadbirlar tashkil qilish bayramlar va alohida muhim sanalarda har xil madaniy tadbirlar tashkil qilish - 4. Sport reabilitatsiyasi xizmatlari shifokor koʻrsatmasiga muvofiq tegishli sport anjomlaridan, vorkaut sport maydonchalarida mavjud inventarlardan foydalanishga koʻmaklashish shifokor koʻrsatmasiga muvofiq tegishli sport anjomlaridan, vorkaut sport maydonchalarida mavjud inventarlardan foydalanishga koʻmaklashish - davolovchi badantarbiya mashqlarini bajarishda koʻmaklashish davolovchi badantarbiya mashqlarini bajarishda koʻmaklashish davolovchi badantarbiya mashqlarini bajarishda koʻmaklashish 5. Kasbiy reabilitatsiya xizmatlari Qiziqishni inobatga olgan holda turli xil toʻgaraklar tashkil etish Qiziqishni inobatga olgan holda turli xil toʻgaraklar tashkil etish - 6. Ijtimoiy-iqtisodiy xizmatlar tijorat banklarida hisobraqamlar ochish va mablagʻlarni omonatga qoʻyishda koʻmaklashish** - - pensiya va nafaqalarni olishda koʻmaklashish** - - imtiyozli transport kartalarini olishda koʻmaklashish** - - 7. Ijtimoiy-huquqiy xizmatlar huquqiy maslahatlar berish, qonunchilikda belgilangan imtiyozlar, ijtimoiy toʻlovlar va pensiya taʼminotini olish uchun koʻmaklashish, vasiylik va homiylik organlari, shuningdek vasiy bilan munosabatlarda yordam koʻrsatish** - - T/r Asbob-uskunalar va jihozlar I. Tikuvchilik uchun zarur jihozlar 1. Tikuvchilik anjomlari toʻplami (qaychi, igna, lenta oʻlchovi,angishvona) 2. Maneken 3. Stol (bichuv) 4. Tikuv mashinasi (oddiy chok, overlok) 5. Qalam, qogʻoz (vatman) oʻchirgʻich II. Qoʻlda gilam toʻqish uchun zarur jihozlar 1. Gilam toʻqish dastgohi 2. Taroq (toʻqmoq) 3. Pichoq-qaychi III. Zardoʻzlik buyumlari uchun zarur jihozlar 1. Zardoʻzlik dastgohi (kor choʻp) 2. Kichik qaychi 3. Ignalar IV. Kashtachilik uchun zarur jihozlar 1. Qalam, qogʻoz (vatman), oʻchirgʻich 2. Gazlama materiallar 3. Turli xil rangdagi iplar 4. Doʻkon uskuna (50x50) 5. Koʻrpacha 6. Igna 7. Angishvona V. Rasm chizish uchun zarur jihozlar 1. Choʻtka 2. Choʻtka (toʻplam) 3. Molbert 4. Ebru usulida rasm chizish toʻplami VI. Savat yasash uchun zarur jihozlar 1. Tozalash mashinasi (yorma keskich) 2. Savatlar yasash uchun qurilma (shiladigan uskuna) 3. Tok qaychi 4. Dastgoh majmuasi VII. Ganch oʻymakorligi uchun zarur jihozlar 1. Skalpel 2. Iskana 3. Shturgardon pardozlash asbobi, qalamtok, nova oʻyish asboblari, minkor VIII. Milliy poyabzal tayyorlash uchun zarur jihozlar 1. Qaychi / choʻtka 2. Tikuv mashinasi 3. Bigiz 4. Qoliplar (bir juft) 5. Dupoya 6. Bolgʻa 7. Ombur 8. Yelim choʻtka, idish IX. Doʻppidoʻzlik uchun zarur jihozlar 1. Igna 2. Angishvona 3. Jiyak doʻkon uskunasi 4. Zichlaydigan taxtakachi 5. Fanerdan taxtacha 6. Simdan piltakach X. Kulolchilik uchun zarur jihozlar 1. Kulolchilik charxi 2. Kistochka 3. Kulolchilik pechi XI. Qandolatchilik uchun zarur jihozlar 1. Kichkina elektr pechka 2. Mikrotoʻlqinli pechka 3. Muzlatgich 4. Mikser (aralashtirgich) 5. Elektr choynak XII. Kompyuter savodxonligi uchun zarur jihozlar 1. Kompyuter (protsessor) 2. Monitor 3. Klaviatura/sichqoncha 4. Sichqoncha gilamchasi 5. Quloqchin 6. Proyektor XIII. Qoʻshiq kuylash, shu jumladan karaoke uchun zarur jihozlar 1. Kolonka (karnay) 2. Mikrofon 3. Kompyuter (protsessor) 4. Klaviatura/sichqoncha 5. Sichqoncha gilamchasi 6. Proyektor 1. Vazirlar Mahkamasining 2011-yil 25-maydagi 146-son qarori bilan tasdiqlangan Yer uchastkalari egalari, foydalanuvchilari, ijarachilari va mulkdorlariga yetkazilgan zararlar, qishloq xoʻjaligi va oʻrmon xoʻjaligi ishlab chiqarishi nobudgarchiliklariga, shuningdek, yerlarning qishloq xoʻjaligi muomalasidan chiqishiga sabab boʻlgan hollarda yetkazilgan zarar oʻrnini qoplash tartibi toʻgʻrisidagi nizomning 18-bandi yettinchi xatboshisidagi “Saxovat” soʻzi “Ijtimoiy qoʻllab-quvvatlash markazi” soʻzlari bilan almashtirilsin. 2. Vazirlar Mahkamasining “Sogʻlom avlod uchun” hukumatga qarashli boʻlmagan xalqaro xayriya fondini qoʻllab-quvvatlashga doir qoʻshimcha chora-tadbirlar toʻgʻrisida” 2014-yil 30-yanvardagi 20-son qarorida: a) 1-bandning toʻrtinchi xatboshisidagi “Saxovat” soʻzi “Ijtimoiy qoʻllab-quvvatlash markazlari” soʻzlari bilan almashtirilsin; b) 5-ilovaning 8-bandi oltinchi xatboshisidagi “Saxovat” soʻzi “Ijtimoiy qoʻllab-quvvatlash markazlari” soʻzlari bilan almashtirilsin. 3. Vazirlar Mahkamasining 2015-yil 10-martdagi 53-son qarori bilan tasdiqlangan Pullik xizmat koʻrsatishda alohida toifadagi turistlarga imtiyozlar berish tartibining rus tilidagi matnining 4-bandning oltinchi xatboshisi, 6-bandning ikkinchi xatboshisi va 7-bandning uchinchi xatboshilaridagi “domax-internatax “Saxovat” soʻzlari “Sentrax sotsialnoy podderjki” soʻzlari bilan almashtirilsin. 4. Vazirlar Mahkamasining “Muruvvat” va “Saxovat” internat uylarida yashaydigan nogironligi boʻlgan shaxslar va keksalarni ijtimoiy qoʻllab-quvvatlashni yanada kuchaytirish chora-tadbirlari toʻgʻrisida” 2017-yil 3-iyuldagi 455-son qarorida: a) qarorning nomi va muqaddimadagi “Muruvvat” va “Saxovat” internat uylarida” soʻzlari “Muruvvat” internat uylari va Ijtimoiy qoʻllab-quvvatlash markazlarida” soʻzlari bilan almashtirilsin; b) 2-bandning birinchi va uchinchi xatboshilaridagi “Muruvvat” va “Saxovat” internat uylari” va “Ijtimoiy himoya milliy agentligi” soʻzlari tegishlicha “Muruvvat” internat uylari va Ijtimoiy qoʻllab-quvvatlash markazlarida” va “Agentlik” soʻzlari bilan almashtirilsin; v) 3-band quyidagi tahrirda bayon etilsin: “3. Belgilab qoʻyilsinki, Ekspert kengashi Jamgʻarmani boshqaruvchi organ hisoblanadi.”; g) 5-band quyidagi tahrirda bayon etilsin: “5. Oʻzbekiston Respublikasi Prezidenti huzuridagi Ijtimoiy himoya milliy agentligi huzuridagi “Muruvvat” internat uylari va Ijtimoiy qoʻllab-quvvatlash markazlarini qoʻllab-quvvatlash jamgʻarmasi mablagʻlarini shakllantirish va ulardan foydalanish tartibi toʻgʻrisidagi nizom 3-ilovaga muvofiq tasdiqlansin.”; d) 7-bandda: ikkinchi xatboshidagi tegishli kelishikdagi “Muruvvat” va “Saxovat” internat uylari” soʻzlari tegishli kelishikdagi “Muruvvat” internat uylari va Ijtimoiy qoʻllab-quvvatlash markazlari” soʻzlari bilan almashtirilsin; uchinchi xatboshidagi tegishli kelishikdagi “Oʻzbekiston Respublikasi Prezidenti huzuridagi Ijtimoiy himoya milliy agentligi” soʻzlari tegishli kelishikdagi “Agentlik” soʻzi bilan almashtirilsin; e) 3-ilovada: ilovaning nomi va 1-banddagi “Muruvvat” va “Saxovat” internat uylari” soʻzlari “Muruvvat” internat uylari va Ijtimoiy qoʻllab-quvvatlash markazlari” soʻzlari bilan almashtirilsin; 2-banddagi “Muruvvat” va “Saxovat” internat uylarining, shuningdek Urush va mehnat faxriylari respublika pansionatining” soʻzlari va “Muruvvat” va “Saxovat” internat uylarida” soʻzlari tegishlicha “Muruvvat” internat uylari va Ijtimoiy qoʻllab-quvvatlash markazlarining” hamda “Muruvvat” internat uylari, Ijtimoiy qoʻllab-quvvatlash markazlarida” soʻzlari bilan almashtirilsin; 4-bandning ikkinchi, toʻrtinchi va beshinchi xatboshilari, 6 — 10, 13-bandning uchinchi xatboshilardagi tegishli kelishikdagi “Muruvvat” va “Saxovat” internat uylari” soʻzlari tegishli kelishikdagi “Muruvvat” internat uylari va Ijtimoiy qoʻllab-quvvatlash markazlari” soʻzlari bilan almashtirilsin. 5. Vazirlar Mahkamasining 2018-yil 8-yanvardagi 13-son qarori bilan tasdiqlangan Ayrim muhofaza etiladigan tabiiy hududlarda boʻlish uchun toʻlovlar undirish tartibi toʻgʻrisidagi nizomda: a) 5-bandning oltinchi xatboshisi va 11-bandning uchinchi xatboshisidagi “Saxovat” internat-uylari” soʻzlari “Ijtimoiy qoʻllab-quvvatlash markazlari” soʻzlari bilan almashtirilsin; b) 10-bandning birinchi xatboshisidagi “Muruvvat”, “Saxovat” uylari” soʻzlari “Muruvvat” internat uylari, Ijtimoiy qoʻllab-quvvatlash markazlari” soʻzlari bilan almashtirilsin. 6. Vazirlar Mahkamasining 2018-yil 26-apreldagi 309-son qarori bilan tasdiqlangan Ichki ishlar organlarining muayyan yashash joyiga ega boʻlmagan shaxslarni reabilitatsiya qilish markazlari toʻgʻrisidagi nizomda: a) 10-bandning “v” kichik bandi yettinchi xatboshisidagi “Saxovat” keksalar va nogironligi boʻlgan shaxslar uchun internat uylariga” soʻzlari “Ijtimoiy qoʻllab-quvvatlash markazlariga” soʻzlari bilan almashtirilsin; b) 44-bandning uchinchi xatboshisi quyidagi tahrirda bayon etilsin: “boquvchisi va qarovchisi hamda doimiy yashash joyi boʻlmagan 60 yoshdan oshgan erkaklar va 55 yoshdan oshgan ayollar, shuningdek, ijtimoiy himoyaga muhtoj boʻlgan qarovsiz qolgan keksalar belgilangan tartibda tegishli ichki ishlar organlari tomonidan Oʻzbekiston Respublikasi Prezidenti huzuridagi Ijtimoiy himoya milliy agentligining Qoraqalpogʻiston Respublikasi, viloyatlar va Toshkent shahar boshqarmalari bilan hamkorlikda Ijtimoiy qoʻllab-quvvatlash markazlariga, ruhiy kasallik sababli nogironligi boʻlgan shaxslar “Muruvvat” nogironligi boʻlgan shaxslar uchun internat uylariga joylashtiriladi;”. 7. Vazirlar Mahkamasining “Gripp yuqtirish va uning ogʻir asoratlarini boshidan oʻtkazish xavfi yuqori boʻlgan aholi oʻrtasida grippning oldini olish chora-tadbirlari toʻgʻrisida” 2018-yil 23-iyuldagi 567-son qarorida: a) 2-band, 3-band, 4-bandning ikkinchi xatboshisidagi “qariyalar va nogironligi boʻlgan shaxslar uchun “Saxovat” internat uylari” soʻzlari “Ijtimoiy qoʻllab-quvvatlash markazlari” soʻzlari bilan almashtirilsin; b) ilovaning 6-bandidagi “qariyalar va nogironligi boʻlgan shaxslar uchun “Saxovat” internat uylari” soʻzlari “Ijtimoiy qoʻllab-quvvatlash markazlari” soʻzlari bilan almashtirilsin. 8. Vazirlar Mahkamasining 2018-yil 10-avgustdagi 646-son qarori bilan tasdiqlangan Suyultirilgan uglevodorod gazini aholi uchun belgilangan narxlar boʻyicha isteʼmol qiluvchi ijtimoiy soha obyektlari roʻyxatida: a) 5-band oʻz kuchini yoʻqotgan deb hisoblansin; b) 7-banddagi “Muruvvat” va “Saxovat” internat-uylari” soʻzlari “Muruvvat” internat-uylari va Ijtimoiy qoʻllab-quvvatlash markazlari” soʻzlari bilan almashtirilsin. 9. Vazirlar Mahkamasining 2019-yil 27-sentabrdagi 816-son qarori bilan tasdiqlangan “Keksalar maslahati” guruhlari toʻgʻrisidagi namunaviy nizomning 8-bandi oʻn toʻrtinchi xatboshisidagi “Muruvvat” va “Saxovat” uylari” soʻzlari “Muruvvat” internat uylari va Ijtimoiy qoʻllab-quvvatlash markazlari” soʻzlari bilan almashtirilsin. 12. Vazirlar Mahkamasining 2022-yil 22-avgustdagi 464-son qarori bilan tasdiqlangan Davlat oʻrmon fondiga kirmaydigan daraxtlar va butalarni ekish, parvarish qilish hamda ulardan foydalanish tartibi toʻgʻrisidagi nizomning 40-bandi uchinchi xatboshisidagi “Muruvvat” va “Saxovat” internat uylari” soʻzlari “Muruvvat” internat uylari va Ijtimoiy qoʻllab-quvvatlash markazlari” soʻzlari bilan almashtirilsin. 13. Vazirlar Mahkamasining “Ijtimoiy himoyaga muhtoj ayrim toifadagi shaxslarga nafaqa va qoʻshimcha toʻlovlarni tayinlash hamda toʻlash tartibi toʻgʻrisidagi nizomlarni tasdiqlash va ushbu sohaga zamonaviy axborot texnologiyalarini keng joriy etish orqali davlat xizmati sifatini oshirishga doir qoʻshimcha chora-tadbirlar haqida” 2023-yil 23-martdagi 119-son qarorida: a) qaror nomidagi “qoʻshimcha toʻlov” soʻzlari “moddiy yordam” soʻzlariga almashtirilsin; b) 2-bandning uchinchi xatboshisidagi “qoʻshimcha toʻlov” soʻzlari “uy-joy kommunal xizmatlar haqi hamda oziq-ovqat mahsulotlari va shaxsiy gigiyena tovarlari uchun moddiy yordam” soʻzlari bilan almashtirilsin; v) 1-ilovaning 8 va 68-bandlaridagi “Saxovat” uylarida hamda Urush va mehnat faxriylari uchun respublika pansionatlarida” soʻzlari “Ijtimoiy qoʻllab-quvvatlash markazlarida” soʻzlari bilan almashtirilsin; g) 2-ilovada: ilova nomidagi “qoʻshimcha toʻlov” soʻzlari “uy-joy kommunal xizmatlar haqi hamda oziq-ovqat mahsulotlari va shaxsiy gigiyena tovarlari uchun moddiy yordam” soʻzlari bilan almashtirilsin; 1-bandda: birinchi xatboshidagi “qoʻshimcha toʻlov” soʻzlari “uy-joy kommunal xizmatlar haqini toʻlash hamda oziq-ovqat mahsulotlari va shaxsiy gigiyena tovarlari uchun moddiy yordam (keyingi oʻrinlarda — moddiy yordam)” soʻzlari bilan almashtirilsin; ikkinchi xatboshidagi “qoʻshimcha toʻlovni” soʻzlari “moddiy yordamni” soʻzlari bilan almashtirilsin; 2-band quyidagi tahrirda bayon etilsin: “2. Ushbu Nizomda quyidagi asosiy tushunchalardan foydalaniladi: Reyestr — Oʻzgalar parvarishiga muhtoj boʻlgan yolgʻiz yashovchi hamda yolgʻiz keksalar va nogironligi boʻlgan shaxslarning reyestri; “proaktiv shakl”da moddiy yordam tayinlash boʻyicha davlat xizmatlarini koʻrsatishning axborot tizimlari (keyingi oʻrinlarda — axborot tizimlari) — oʻzgalar parvarishiga muhtoj boʻlgan yolgʻiz keksalar va oʻzgalar parvarishiga muhtoj yolgʻiz nogironligi boʻlgan shaxslarning maʼlumotlari saqlanadigan Oʻzbekiston Respublikasi Prezidenti huzuridagi Ijtimoiy himoya milliy agentligining (keyingi oʻrinlarda — Agentlik) “Yagona milliy ijtimoiy himoya” axborot tizimi; oʻzgalar parvarishiga muhtoj boʻlgan yolgʻiz keksalar va oʻzgalar parvarishiga muhtoj yolgʻiz nogironligi boʻlgan shaxslar (keyingi oʻrinlarda — yolgʻiz keksalar yoki yolgʻiz nogironligi boʻlgan shaxslar) — Reyestrga kiritilgan oʻzgalar parvarishiga muhtoj boʻlgan yolgʻiz keksalar va nogironligi boʻlgan shaxslar; proaktiv shaklda moddiy yordam tayinlash boʻyicha vakolatli organ — Agentlik; moddiy yordam — uni olish huquqi paydo boʻlgan shaxslarga uy-joy kommunal xizmatlar haqini toʻlash hamda oziq-ovqat mahsulotlari va shaxsiy gigiyena tovarlari uchun minimal isteʼmol xarajatlari miqdorida toʻlanadigan har oylik pul toʻlovi”; 3-banddagi “qoʻshimcha toʻlovni” soʻzlari “moddiy yordamni” soʻzlari bilan almashtirilsin; 4-band quyidagi tahrirda bayon etilsin: “4. Moddiy yordamni tayinlash Agentlik tomonidan amalga oshiriladi”; 6-band quyidagi tahrirda bayon etilsin: “6. Moddiy yordam Reyestrga kiritilgan yolgʻiz keksalar va yolgʻiz nogironligi boʻlgan shaxslarga Respublika budjeti mablagʻlari hisobidan tayinlanadi va har oyda toʻlanadi”; 2 va 3-boblarning nomidagi “Qoʻshimcha toʻlovni” soʻzlari “Moddiy yordamni” soʻzlari bilan almashtirilsin; 7 — 9-bandlar quyidagi tahrirda bayon etilsin: “7. Moddiy yordam yolgʻiz keksalar va yolgʻiz nogironligi boʻlgan shaxslar Reyestrga kiritilgan oydan keyingi oyning birinchi sanasidan boshlab Agentlik tomonidan “Yagona milliy ijtimoiy himoya” axborot tizimi orqali “proaktiv shakl”da tayinlanadi. 8. “Proaktiv shakl”da yolgʻiz keksalar va yolgʻiz nogironligi boʻlgan shaxslarga moddiy yordamni tayinlash boʻyicha davlat xizmatini koʻrsatish ushbu Nizomga 1-ilovaga muvofiq sxema asosida amalga oshiriladi. 9. Agentlik: a) yolgʻiz keksalar va yolgʻiz nogironligi boʻlgan shaxslarni Oʻzbekiston Respublikasi Vazirlar Mahkamasining 2024-yil 11-martdagi 123-son qaroriga 1-ilova bilan tasdiqlangan Oʻzgalar parvarishiga muhtoj shaxslarni eʼtirof etish, individual tartibda ijtimoiy xizmatlar va yordamlar koʻrsatish rejasini tasdiqlash va monitoring qilishning maʼmuriy reglamentiga asosan aniqlaydi, Reyestrga kiritadi va Reyestrdan chiqaradi hamda ularning elektron roʻyxatni shakllantiradi; b) Reyestrga kiritilgan yolgʻiz keksalar va yolgʻiz nogironligi boʻlgan shaxslarga “Yagona milliy ijtimoiy himoya” axborot tizimi orqali avtomatik tarzda moddiy yordamni tayinlaydi yoki toʻlovni toʻxtatadi; v) ushbu Nizomga muvofiq tayinlangan moddiy yordamni toʻlash uchun toʻlov qaydnomalari “Yagona milliy ijtimoiy himoya” axborot tizimi orqali har oyning 4 sanasiga qadar AT “Xalq banki”ga yuboradi hamda zarur mablagʻlarni AT “Xalq banki”ga oʻtkazib beradi; d) “Yagona milliy ijtimoiy himoya” axborot tizimi orqali moddiy yordam tayinlanganida yoki toʻlov toʻxtatilganida 5 daqiqa ichida elektron maʼlumotnomada koʻrsatilgan mobil aloqa vositasiga SMS-xabar yuboradi”; 10-band chiqarib tashlansin; 11-band quyidagi tahrirda bayon etilsin: “11. Moddiy yordamni toʻlash yolgʻiz keksalar va yolgʻiz nogironligi boʻlgan shaxslar Reyestrdan chiqarilgan oydan keyingi oyning birinchi sanasidan boshlab Agentlik tomonidan “Yagona milliy ijtimoiy himoya” axborot orqali avtomatik ravishda toʻxtatiladi”; 12-band quyidagi tahrirda bayon etilsin: “12. Moddiy yordam qonunchilik hujjatlarida belgilangan tartib va muddatlarda AT “Xalq banki” tomonidan joriy toʻlov oyidan kechikmay toʻlanadi”; 13 va 15-bandlardagi “qoʻshimcha toʻlov” soʻzlari “moddiy yordam” soʻzlari bilan almashtirilsin; 14-band quyidagi tahrirda bayon etilsin: “14. Moddiy yordam oluvchi Oʻzbekiston Respublikasi hududi doirasida doimiy yashash uchun boshqa tuman (shahar)ga koʻchganida moddiy yordamni toʻlash yangi yashash joyi boʻyicha Agentlik tomonidan davom ettiriladi. Bunday holda moddiy yordamni toʻlash ilgarigi yashash joyi boʻyicha moddiy yordamni toʻlash toʻxtatilgan vaqtdan boshlab davom ettiriladi”; quyidagi mazmundagi 141 va 142-bandlar bilan toʻldirilsin: “141. Tayinlangan moddiy yordamni toʻlash: ketma-ket uch oydan ortiq vaqt mobaynida moddiy yordamni yetkazib berish (topshirish) yuklatilgan AT “Xalq banki” orqali moddiy yordam olinmaganda; fuqaro ozodlikdan mahrum etilganda; fuqaro “Muruvvat” internat-uylari yoki Ijtimoiy qoʻllab-quvvatlash markazlariga joylashtirilganda; moddiy yordamni toʻlashni toʻxtatib turish toʻgʻrisida fuqaro tomonidan ariza berilganda toʻxtatib turiladi. Tayinlangan moddiy yordamni toʻlash qonunchilik hujjatlarida nazarda tutilgan boshqa hollarda ham toʻxtatib turilishi mumkin. Moddiy yordamni toʻlash fuqaro yoki uning vasiysi tomonidan moddiy yordamni toʻlashni tiklash toʻgʻrisida ariza taqdim etilgandan, shuningdek shaxsini tasdiqlovchi hujjatni koʻrsatgandan soʻng tiklanadi. Fuqaroning “Muruvvat” internat-uylari yoki Ijtimoiy qoʻllab-quvvatlash markazlarida yoxud sud hukmi boʻyicha ozodlikdan mahrum etish joylarida boʻlgan vaqti uchun moddiy yordam toʻlanmaydi. Fuqaro “Muruvvat” internat-uylari yoki Ijtimoiy qoʻllab-quvvatlash markazlaridan chiqarilganda (bundan Oʻzgalar parvarishiga muhtoj boʻlgan yolgʻiz yashovchi hamda yolgʻiz keksalar va nogironligi boʻlgan shaxslarning reyestridan chiqarilganligi mustasno) yoxud jazoni oʻtab boʻlganidan keyin moddiy yordam toʻlash moddiy yordamni toʻlashni tiklash toʻgʻrisida ariza berilgan kundan boshlab tiklanadi. 142. Tayinlangan moddiy yordamni toʻlash: fuqaro vafot etganda; tayinlangan moddiy yordamga huquqlar yoʻqolganda; doimiy yashash uchun Oʻzbekiston Respublikasi tashqarisiga chiqib ketilganda toʻxtatiladi; 17-banddagi “davlat organlari va boshqa tashkilotlar” soʻzlari “Agentlik” soʻzi bilan almashtirilsin; nizomga 1-ilova matni quyidagi tahrirda bayon etilsin: Bosqichlar Subyektlar Mexanizm Bajarish muddatlari 1-bosqich Oʻzbekiston Respublikasi Prezidenti huzuridagi Ijtimoiy himoya milliy agentligi Shaxsni oʻzgalar parvarishiga muhtoj boʻlgan yolgʻiz keksalar va oʻzgalar parvarishiga muhtoj yolgʻiz nogironligi boʻlgan shaxslarni Oʻzgalar parvarishiga muhtoj boʻlgan yolgʻiz yashovchi hamda yolgʻiz keksalar va nogironligi boʻlgan shaxslarning reyestriga kiritadi yoki chiqaradi. Holatlar aniqlanganda 2-bosqich “Yagona milliy ijtimoiy himoya” axborot tizimi Oʻzgalar parvarishiga muhtoj boʻlgan yolgʻiz yashovchi hamda yolgʻiz keksalar va nogironligi boʻlgan shaxslarning reyestriga kiritilgan maʼlumotlarga asosan: avtomatik ravishda moddiy yordamni tayinlaydi yoki avtomatik ravishda moddiy yordamni toʻxtatadi. Maʼlumotlar kelib tushganidan soʻng 10 daqiqa ichida 3-bosqich Oʻzbekiston Respublikasi Prezidenti huzuridagi Ijtimoiy himoya milliy agentligi 1. Toʻlov qaydnomalarini shakllantiradi va axborot tizimi orqali AT “Xalq banki”ga yuboradi. Xar oyning 4-sanasiga qadar 2. Moddiy yordam tayinlangan yoki toʻxtatilganida shaxsga SMS xabarnomani yuboradi. Qoʻshimcha toʻlov tayinlangan yoki toʻxtatilganidan soʻng 5 daqiqa ichida ”. 14. Vazirlar Mahkamasining 2023-yil 30-sentabrdagi “Oʻzbekiston Respublikasi Prezidentining huzuridagi Ijtimoiy himoya milliy agentligi huzuridagi Ijtimoiy himoyani rivojlantirish instituti va Ijtimoiy himoya tizimi xodimlarining malakasini oshirish markazi faoliyatini tashkil etish chora-tadbirlari toʻgʻrisida”gi 518-son qarorining 5-bandi “a” kichik bandining ikkinchi xatboshisi “kamida bir marta” soʻzlaridan keyin “mehnatga haq toʻlash eng kam miqdorining uch baravarigacha boʻlgan miqdordagi” soʻzlari bilan toʻldirilsin. 15. Vazirlar Mahkamasining “Aholining ijtimoiy himoya olish huquqlarini taʼminlash hamda davlat ijtimoiy yordami va xizmatlarini koʻrsatishga doir qoʻshimcha chora-tadbirlar toʻgʻrisida” 2023-yil 14-oktabrdagi 539-son qarorida: a) 1-ilovaning 7-pozitsiyasi quyidagi tahrirda bayon etilsin: “ 7. Ijtimoiy qoʻllab-quvvatlash markazlari va “Muruvvat” internat uylariga joylashtirish uchun murojaatlarni qabul qilish hamda zarur hollarda ularga joylashtirishda talab etiladigan tibbiy hujjatlarni rasmiylashtirish boʻyicha tuman (shahar) tibbiyot birlashmalariga talabnoma kiritish ”; b) 5-ilovaning “Inson” ijtimoiy xizmatlar markazi” boʻlimi quyidagi mazmundagi 111-pozitsiya bilan toʻldirilsin: “ 111. Oʻzgalar parvarishiga muhtoj boʻlgan yolgʻiz yashovchi hamda yolgʻiz keksalar va nogironligi boʻlgan shaxslar Ijtimoiy qoʻllab-quvvatlash markazlari va “Muruvvat” internat uylariga joylashtirishda talab etiladigan tibbiy hujjatlarni rasmiylashtirish Tibbiyot birlashmasi Talabnomani qabul qilib olish, xizmat koʻrsatish, axborot berish ”. 1. Vazirlar Mahkamasining “Oʻzbekiston Respublikasi Tibbiy-ijtimoiy xizmatlarni rivojlantirish agentligining Nogironligi boʻlgan shaxslarni qoʻllab-quvvatlash jamgʻarmasi toʻgʻrisidagi nizomni tasdiqlash haqida” 2018-yil 9-martdagi 190-son qarori. 2. Vazirlar Mahkamasining “Oʻzbekiston Respublikasi Tibbiy-ijtimoiy xizmatlarni rivojlantirish agentligi toʻgʻrisidagi nizomni tasdiqlash haqida” 2021-yil 12-iyundagi 366-son qarori. 3. Vazirlar Mahkamasining “Tibbiy-ijtimoiy ekspertiza xizmati tashkiliy tuzilmasini va faoliyatini tashkil etishga oid normativ-huquqiy hujjatlarni tasdiqlash toʻgʻrisida” 2022-yil 8-fevraldagi 62-son qaroriga 12-ilovaning 70-bandi. 4. Vazirlar Mahkamasining 2023-yil 23-martdagi 119-son qarori bilan tasdiqlangan Oʻzgalar parvarishiga muhtoj boʻlgan yolgʻiz keksalar va oʻzgalar parvarishiga muhtoj yolgʻiz nogironligi boʻlgan shaxslarga qoʻshimcha toʻlovni tayinlash va toʻlash tartibi toʻgʻrisida nizomga 2 va 3-ilovalar.